Webgune hau cookiak erabiltzen ditu bezeroaren esperientzia hobetzeko. Webgunean jarraitu ezkero hau hobertzen duzula ultertuko dugu. Informazio gehiago Itxi\nFinalaren kronika - Laboral Kutxa Emakume Master Cup.\nAmaitu da 2017ko LABORAL KUTXA MASTER CUP emakumezkoen binakako esku pilota txapelketa. Hauexek izan dira edizio historiko honetako txapeldunak, LEHEN MAILAN eta ELITE MAILAN, hurrenez hurren:\nLEHEN MAILAKO TXAPELDUNAK: ALBA MARTINEZ CANO errioxarra (BAÑOS DE RIO TOBIA) eta ARRATE BERGARA IGARTUA nafarra (TUTERA).\nTxapeldunek, urdinez, 22 eta 18 garaitu dituzte Nagore Bilbao eta Nagore Aramendi. Partida hasiera hasieratik agintzen hasi dira txapeldunak eta amaierara arte aurretik izan dira urdinak. Gogoratu behar da bikote gorria lehenengoz aritu dela elkarrekin finalean, Nagore Aramendik Jaione Zulaika lesionatuaren lekua hartu behar izan baitu. Halere, gorriek partida aurrera zihoan heinean hobetzen joan dira eta azkenerako lehia bizia eskaini dute, eta estu hartu dute amaieran bikote txapelduna.\nELITE MAILAKO TXAPELDUNAK: OLATZ ARRIZABALAGA MUNDUATE (GAUTEGIZ-ARTEAGA) eta LEIRE ETXANIZ BENGOA (ETXEBARRIA) bikote gorria izan da, Nagore Arozena eta Maider Mendizabali, urdinez, 22 eta 14 irabazi eta gero.\nLehen mailako finalean ez bezala, ELITE MAILAKO finalaren partidaren hasiera lehiatua, parekatua eta gogorra izan da, baina aurrera egin ahala bikote bizkaitarra nagusitzen joan da, batez ere fisikoki; are gehiago Maider Mendizabalek partidaren erdialdean eskumako eskuan min hartu eta gero.\nJendez lepo egon da Zornotzako pilotalekua, kirol-giroaz ez ezik jai-giro apartaz gozatzen. Ikusleen artean zortzi finalisten lagun eta senideekin batera, txapelketan parte hartu duten hainbat pilotari, eta pilotazale ugari egon dira.\nZorionak txapeldunei eta txapelketan parte hartu duten emakume pilotari guztiei!\nFinal historiko baten prebio: Laboral Kutxa Emakume Master Cup.\nIristear da eguna. Etzi, hilak 5, igandez, jokatuko da Zornotzan (Bizkaia) LABORAL KUTXA EMAKUME MASTER CUP txapelketaren final handia. Hain zuzen ere, eta ez da kasualitatea, Emakume Langilearen Nazioarteko Egunaren bezperatan.\nFinala eguerdiko 12.00etan hasiko da, LEHEN MAILAKO txapeldunak nor izango diren erabakiko duen partidarekin.\nHala ere, azken orduko aldaketa bat badago: zoritxarrez, Jaione Zulaika pilotariak eskumako belauneko meniskoa apurtu du eta igandean ezin izango du finala jokatu. Antolakuntzak erabaki du finalerdietako aurrelari galtzaile onena jartzea bere ordez. Horregatik, Azpeitiko Nagore Aramendi Aramendi pilotariak Jaione Zulaikaren ordez jokatuko du LEHEN MAILAKO finala.\nHortaz, nor baino nor arituko dira, batetik, ALBA MARTINEZ CANO errioxarra (BAÑOS DE RIO TOBIA) eta ARRATE BERGARA IGARTUA nafarra (TUTERA), eta bestetik, NAGORE ARAMENDI ARAMENDI gipuzkoarra (AZPEITIA) eta NAGORE BILBAO SERTUTXA bizkaitarra (LAUKIZ).\nOndotik, ELITE MAILAKO finala jokatuko da. Final honetan txapela lortu nahian arituko dira bi gipuzkoar bizkaitar biren aurka: OLATZ ARRIZABALAGA MUNDUATE (GAUTEGIZ-ARTEAGA) eta LEIRE ETXANIZ BENGOA\n(ETXEBARRIA), NAGORE AROZENA ZINKUNEGI (LIZARTZA) eta MAIDER MENDIZABAL AZURMENDI (ANOETA).\nETB1ek zuzenean emitituko du jaialdia. Edozelan ere, egun aproposa izango da, bakarrik joan, lagunartean joan zein senideekin joan, pilotaz eta jai giroaz gozatzeko. Izan ere, finaleko partidez gain, hau guztia egongo da igande goizean Zornotzako pilotalekuan:\nspeaker-a ekimena bideratu eta dinamizatzeko\neuskal pilotarekin lotutako\nzozketak eta material banaketa finalera bertaratutako ikusleen artean\nPilota ez da inoiz izan soilik gizonezkoen kirola. Azken urteotan, gero eta emakume pilotari gehiago aritzen dira, eta horrelako txapelketa baten beharra dago: EMAKUME MASTER CUP, NAZIO ZEIN NAZIOARTE MAILAN EMAKUMEZKOEN EUSKAL PILOTA TXAPELKETARIK GARRANTZITSUENA. 80 PILOTARI PARTE HARTZEN. LEHEN MAILAKO 28 BIKOTE. ELITE MAILAKO 12 BIKOTE. 7 EGOITZA. 11 HERRIALDE. 53 EKITALDI GUZTIRA. 3 HILABETE BAINO GEHIAGO LEHIAN ARITU ETA GERO, HELDU DA FINALAREN EGUNA .\nFrontoian elkar ikusiko dugu!\nGaur eguerdian aurkeztu da Bilboko Euskalduna Jauregian igande honetan, eguerdiko 12:00tik aurrera, Zornotzan (Bizkaia) jokatuko den LABORAL KUTXA MASTER CUP txapelketaren final historikoa.\nAurkezpenean parte hartu dute: txapelketaren babesle nagusia den Laboral Kutxako Joserra Tarancok, Zornotzako alkateordea den Anartz Gandiagak eta txapelketaren zuzendari teknikoa den Iker Amarikak. Beraiekin batera egon dira finalean parte hartuko duten lau bikoteetatik hiru. Are gehiago, ohikoa den gisan, finalaren aurkezpena benetako protagonista diren zortzi pilotarien aurkezpena egiteko baliatu da.\nAtxikita bidaltzen dizkizuegu aurkezpenaren argazkiak eta finala jokatuko duten pilotarien datuak biltzen dituen PDFa.\nLABORAL KUTXA EMAKUME MASTER CUP txapelketaren FINALAK.\nEGUNA: Martxoak 1, asteazkena\nLEKUA: Bilboko Euskalduna Jauregia\n1. MAILAKO FINALISTAK ELITE MAILAKO FINALISTAK\nALBA MARTINEZ (BAÑOS DE RIO TOBIA)\nARRATE BERGARA (TUDELA)\nJAIONE ZULAIKA (GETARIA)\nNAGORE BILBAO (LAUKIZ) OLATZ ARRIZABALAGA (GAUTEGIZ ARTEAGA)\nLEIRE ETXANIZ (ETXEBARRIA\nNAGORE AROZENA (LIZARTZA)\nMAIDER MENDIZABAL (ANOETA)\nEsku pilota. Emakumeen txapelketa. ELITE MAILA eta LEHEN MAILA. 80 emakume pilotari baino gehiago lehian. Arabako, Bizkaiko, Iparraldeko Gipuzkoako eta Nafarroako; Aragoiko, Asturiasko, Errioxako, Kataluniako, Valentziako; Kubako zein Mexikoko pilotariak nor baino nor... Partidak Zestoan, Ordizian, Larrabetzun, Basaurin, Zumarragan, Hendaian, Iruñean, Galdakaon... FINALA ZORNOTZAN MARTXOAREN 5EAN ZORNOTZAN, EMAKUMEAREN LANGILEAREN NAZIOARTEKO EGUNAREN ATARIAN.\nHistorikoa izango da, eta erronka, zuon laguntzarekin, pilotalekua betetzea.\nLehen eta elite mailako final erdien emaitzak.\nEsku pilota. Emakumeen txapelketa. ELITE MAILA eta LEHEN MAILA. 80 emakume pilotari baino gehiago lehian. Arabako, Bizkaiko, Iparraldeko Gipuzkoako eta Nafarroako; Aragoiko, Asturiasko, Errioxako, Kataluniako, Valentziako; Kubako zein Mexikoko pilotariak nor baino nor... Eskerrik asko eta zorionak parte hartzaile guztiei!\nPartidak Zestoan, Ordizian, Larrabetzun, Basaurin, Zumarragan, Hendaian, Iruñean, Galdakao... ETA, AZKENIK, FINALA ZORNOTZAN MARTXOAREN 5EAN, EMAKUMEAREN LANGILEAREN NAZIOARTEKO EGUNAREN ATARIAN.\nHurrengo hitzordua, LABORAL KUTXA MASTER CUP txapelketaren azkena, historikoa izango da. Eta erronka, zuon denon laguntzarekin, Zornotzako pilotalekua betetzea. Baietz bete!\nHauexek dira, gaurko Galdakaoko finalerdiak jokatu eta gero, LABORAL KUTXA EMAKUME MASTER CUP txapelketako finala jokatuko duten bikoteak:\nFinal erdien emaitzak\nElite mailako final laurdeneko emaitzak.\nJarraian dituzue Iruñan ospatu berri diren Elite mailako final laurdeneko emaitzak:\nElite final laurdeneko emaitzak\nAzken jardunaldiari buruzko berriak.\nAzkenean, Lehen mailako final laurdenetako partidak bi jardunalditan jokatuko dira: bihar Basaurin eta igandean Zumarragan (atxikita bidaltzen dizkizuegu biharko eta igandeko partiden prebioak). Halaber, Elite mailako azken triangularra datorren asteko ostegunean jokatuko da, arratsaldeko 19:00etan, Hendaian.\nDatorren asteko Hendaiako norgehiagokak oso bereziak izango dira. Batetik, Iparraldean, Hendaian jokatuko direlako, Iparraldeko bi jokalariren parte hartzearekin, gainera (MARITXU HOUSSET eta ARGIA OLCOMENDY). Bestetik, Mexikotik beren beregi txapelketara etorriko den Daniela Vargasek egingo du debuta LIZARTZAKO MAIALEN GANZARAINEKIN bikotea osaturik ( Daniela Vargas bihar helduko da Mexikotik eta bere biografia bidaltzen dizuegu). Biak ala biak mailako handiko bikote baten aurka arituko dira, faboritoa den bikoteetako bat, alegia: MAITE IRIARTE (AZPEITIA) eta PATRI ESPINAR (USANSOLO).\nHurrengo igande 12ren kanporaketak.\nJarraian dituzue hurrengo igande honetan ospatuko diren Elite eta 1.mailakokanporaketak:\nZumarrako Elite kanporaketa\nBasauriko 1.mailako kanporaketa\n1 mailako final laurdeneko emaitzak.\nJarraian dituzue Basaurin eta Zumarragan ospatutako 1. mailako final laurdeneko emaitzak:\nBasauriko final laurdeneko emaitzak\nZumarrako final laurdeneko emaitzak\nElite mailaren kanporaketaren emailtzak.\nJarraian duzue Oridizian eta Zumarragan ospatutako Elite kanporakataren emaitzak:\nElite kanporaketaren emaitzak\nIgande honetako kanporaketak eta 1.mailako final laurdenak.\nJarraian dituzue igande honetako elite kanoraketa eta 1. mailako final laurdeneko taula:\n1.mailako final laurdenak\nFrontoia bidea zabaltzako.\nElcormercio.es-etik hartutako berria:\nFrontoia bidea zabaltzako\nAtzo jokatu ziren, Larrabetzuko frontoian, LABORAL KUTXA EMAKUME MASTER CUP txapelketaren Lehen Mailari dagozkion bigarren kanporaketak..\nHamabi bikote aritu ziren, lau multzotan banatuta, elkarren lehian. Maila handiko jokoa eta pilotariak egon ziren, tartean, nahiz eta sailkatu ez, Zaragozatik etorritako Carlota Albas edo Valentziako Ana Belen Giner, adibidez. Atzoko jardunaldian final laurdenetarako sailkatu diren bikoteak hauexek dira:\nPAULA ITURBIDE (IRUÑEA)-AMAIUR HOLGADO (LARRABETZU)\nJONE GOIRI (LARRABETZU)-ANE BARAYAZARRA (LARRABETZU)\nLUCIA FONSECA (OVIEDO)-IRATXE IBARRA (MARKINA-XEMEIN)\nPAULA FUENTES (BASAURI)-MARIAN TRIGO (BASAURI)\nLau bikote hauek Zestoan pasa den astean sailkatu ziren beste lauei gehitzen zaie. Atxikita, atzoko emaitzen taula bidaltzen dizuegu.\nBestalde, aurreratzen dizuegu igande honetan, hilak 5, jokatuko direla elite mailako kanporaketak Ordizian. Horren berri emango dizuegu aurrerago.\nEta, nobedade bezala, hauxe da, atzoko partiden irudiekin, LABORAL KUTXA MASTER CUP txapelketaren abesti eta bideoklipa.\nHitzak Iratxe Ibarra bertsolari eta pilotari markinarrak egin ditu (atzoko parte hartzailetako bat, hain zuzen ere). Ahotsa, berriz Bihotz Gorosperena da. Zabaltzen laguntzeko eskatzen dizuegu.\n2. kanporaketaren emaitzak.\nHauek dira gaur Larrabetzun jokatu diren 2.kanporaketaren emaitzak.\nTxapelketaren bigarren kanporaekta honetan berriro ere partidu historikoak bizi dira. Bigarren hau Larrabetzun ospatuta. Animo Neskak.\nbigarren kanporaketaren emaitzak\nIgande honetan jokatuko dira Larrabetzuko pilotalekuan (Bizkaia) LABORAL KUTXA EMAKUME MASTER CUP txapelketaren 2º kanporaketak.\nHogeita lau pilotari, hamabi bikote, arituko dira nor baino nor; tartean nafar bat, zazpi katalan, bi valentziar, granadar bat, zaragozar bat, asturiar bat eta hamaika bizkaitar. Goizeko 10:00an hasiko dira A multzoko hiru neurketak eta jarraian, 11:00etan, 12:00etan eta 13:00ean, jokatuko dira, hurrenez hurren, B, D eta E multzoetakoak partidak.\nHauexek dira bigarren jardunaldian lehiatuko diren bikoteak:\n1. PAULA ITUBIDE (NAFARROA) - AMAIUR HOLGADO (BIZKAIA)\n2. NEREA SAGARNA (BIZKAIA) - IRATI ETXEBARRIA (BIZKAIA)\n3. MARINA TORONDEL (CATALUNYA) - SILVIA SANZ (CATALUNYA)\n4. JONE GOIRI (BIZKAIA) - ANE BARAYAZARRA (BIZKAIA)\n5. MARIONA SALAT (CATALUNYA) - MAITE RUIZ (CATALUNYA)\n6. ANA BELEN GINER (VALENCIA) - AMPARO MARTA (VALENCIA)\n7. GARAZI ELORZA (CATALUNYA) - MARIA ISABEL (CATALUNYA)\n8. LUCIA FONSECA (ASTURIAS) - IRATXE IBARRA (BIZKAIA)\n9. CARLOTA ALBAS (ZARAGOZA) - MARI CARMEN ZUBIAUR (BIZKAIA)\n10. MIRIAM BALLESTA (CATALUNYA) - ERIKA DE PRADO (GRANADA)\n11. ENERITZ BARAYAZARRA (BIZKAIA) - JANIRE BARAYAZARRAak (BIZKAIA)\n12. PAULA FUENTES (BIZKAIA) - MARIAN TRIGO (BIZKAIA)\nGogoratu behar da aurreko igandean jokatu zirela, Zestoako Gurutzeaga pilotalekuan, lehen kanporaketak. Egun historikoa izan zen, gainera, igandekoak izan baitziren inoiz Gipuzkoan jokatu diren emakumeen pilota-txapelketa bateko lehenbizikoak. Zestoan final laurdenetara sailkatu ziren bikoteak izan ziren:JAIONE ZULAIKA (GETARIA) - NAGORE BILBAO (LAUKIZ). MADDI UNANUE (AZPEITIA)-NAROA AGIRRE (AZPEITIA). ARRATE BERGARA (TUDELA)-ALBA MARTINEZ (BAÑOS DE RIO TOBIA). OHIANA UNANUE (ORDIZIA)-NAGORE ARAMENDI (AZPEITIA).\nHorrez gain, datorren larunbatean, hau da, txapelketaren bezperan, Larrabetzuko Txokoan Emakume Pilotarien Elkarteak antolatuta, Emakume Pilotarien II.Topaketa egingo da. Pilota partidaz beteriko jai-eguna izango da eta bertan izango dira hurrengo egunean lehiatuko diren pilotari gehienak.\nOHARRA: Atxikita bidaltzen dizuegu igandeko jardunaldiaren egitaraua: Egitaraua\nHamabi pilotarigaz, emakumeen torneoan ordezkari gehien duen herria da Zornotza.\nHasi da LABORAL KUTXA EMAKUME MASTER CUP txapelketa, historia eginez hasi ere, atzo jokatu baitzen lehenbiziko aldiz emakumeen esku-pilotako txapelketa bat Gipuzkoan..\nZestoako Gurutzeaga pilotalekuan Jaione Zulaikak getariarrak eta Nagore Bilbaok laukiztarrak Maite Tolosa eta Izarne Otamendi amezketarren aurka jokatu zuten partida, 18-12 aurrenekoen alde, izan zen atzoko, eta txapelketako, estreinakoa. Ez hori bakarrik, esan bezala, estreinako partida hori izan baita inoiz Gipuzkoan jokatu den emakumeen pilota-txapelketa bateko lehena.\nLehenengoa soilik ez, aurreikusitako lau multzoetako partida guztiak jokatu ziren atzo. Pilotarientzat eurentzat ere egun historikoa izan zen, elkar ezagutzeko eta elkarrekin lehian aritzeko aukera izan baitzuten. Gainera, ikusmin handia sortu zuen txapelketako kanporaketaren lehen jardunaldiak; jendetza hurbildu zen eta giro ederra egon zen Zestoako pilotalekuan goiz guztian.\nAtzoko jaialdiaren ondoren, martxoaren 5ean Zornotzan jokatuko den lehen mailako finalerako sailkatu diren lehen lau bikoteak hauexek dira:\nJAIONE ZULAIKA (GETARIA)-NAGORE BILBAO (LAUKIZ)\nMADDI UNANUE (AZPEITIA)-NAROA AGIRRE (AZPEITIA)\nARRATE BERGARA (TUDELA)-ALBA MARTINEZ (BAÑOS DE RIO TOBIA)\nOHIANA UNANUE (ORDIZIA)-NAGORE ARAMENDI (AZPEITIA)\nHurrengo kanporaketa Larrabetzun jokatuko da igande honetan, hilak 29. Aurki emango dizuegu horren berri, zehatzago.\n1. kanporaketaren emaitzak.\nHauek dira Gaur Zestoan jokatu diren 1.kanporaketako emaitzak eta bikote sailkatuak hurrengo kanporaketarako.\nGaur partidu historikoak bizi izan doguz Zestoako herrian. Lehenengoz Gipuzkoan emakumezkoen esku pelotako txapelketa ofiziala jolasten dela. Animo Neskak.\nLehenengo kanporaketaren emaitzak\nDagoeneko 75 pelotari izena eman dute LABORAL KUTXA EMAKUME MASTER CUP-ean.\n75 emakume pilotarik eman dute izena, gaur gaurkoz, LABORAL KUTXA EMAKUME MASTER CUP txapelketan parte hartzeko. Hainbat herrialdetako pilotariak daude zerrendan, baita, eta ez gutxi, Euskal Herritik kanpokoak (Granada, Bartzelona, Valentzia, Kuba, agian Mexiko...), txapelketari uste ez genuen dimentsioa emango diotelarik.\nAtxikita bidaltzen dizuegu parte hartuko duten duten pilotarien zerrenda. Lehenengo mailako pilotariek bikoteka eman behar izan dute izena, beraz, bikoteak bere horretan mantenduko dira. Elite mailako bikoteak, ostera, datorren astean zehaztuko dira. Honenbestez, urtarrilaren 14an txapelketari hasiera emango diogu.\nLehenengo mailako pilotarien zerrenda\nPatricia Espinarren bideoa.\nLABORAL KUTXA MASTER CUPek Patri Espinarri, parte hartuko duen pilotarietako bat, elkarrizketa egin dio eta sarean jarri du bideoa denontzako ikusgai.\nHorren haritik, Patri Espinarrekin edota parte hartuko duen beste pilotariren batekin, edo antolatzaileekin elkarrizketa egin nahi baduzue, jarri harremanetan, otoi, txapelketaren Zuzendari Teknikoarekin: Iker Amarika (0034 652 71 05 32).\nGogoratu LABORAL KUTXA EMAKUME MASTER CUP emakumeen binakako esku-pilotako Euskal Herri mailako lehen txapelketa dela. Sailkapen fasea orain hasi eta otsailaren amaierara arte luzatuko da. Finalak martxoaren 5ean jokatuko dira, Emakume Langilearen Nazioarteko Egunaren atarian, hain zuzen ere, Zornotzako Udal Pilotalekuan.\nPatri Espinarren bideoa\n2017 Emakume Master Cup-ren aukezpena.\nEmakume Master Cup emakumeen binakako esku-pilotako Euskal Herri mailako lehen txapelketa da. Izena ematen duten emakume pilotari guztiek hartu ahal izango dute parte, lizentzia federatua indarrean izan zein ez, nazionalitatea edozein delarik ere. Bi mailatan jokatuko da, elite maila eta lehenengo maila. Sailkapen fasea, 2017ko urtarrila eta otsaila bitartean izango da eta finalak martxoaren 5ean, Emakume Langilearen Nazioarteko Egunaren astean, hain zuzen ere, Zornotzako Udal Pilotalekuan.\nEguna: Abenduak 15, osteguna.\nTokia: Laboral Kutxaren Bilboko egoitzan (Areatza, 8).\nOrdua: 12:30 a.m.\nFinalaren data martxoaren 5a izango da\nDuela gutxi, Emakume Master Cup txapelketaren antolatzaileek jakinarazi dute txapelketaren finalaren data aldatu egin dela. Martxoaren 5ean izango da, 12:00etan, Zornotzako udal pilotalekuan..\n2017ko EMC edizioaren prestaketa hasi da.\nEmakume Master Cup txapelketaren antolakuntza bazkide eta babesleekin harremanetan jarri da.\nEmakume Master Cup. © 2016-2017. Pribatasun eta erabil politika\nWebgunearen diseinua eta eraikuntza Rosetta Comunicación


2020ko otsailaren 24a, astelehena | Ordua Euskal Herrian 03:05:03\nPolitika > Euskal gatazka > Euskal preso politikoak > Harrera\nPlaentxia.eus @plaentxia | Egoitz Unamuno @EgoitzUnamuno\n2018ko uztailaren 20a\nRamon Argarate eta Koldo Kareaga Harrera elkarteko kideak. (Argazkia: plaentxia.eus)\nZerk bultzatu zuen Harrera elkartearen sorrera?\nKasu oso larriak gertatu ziren. Villabonako preso ohi bat topatu zuten kamioi baten kartoletan hilda eta jakin genuen Bilboko beste lagun bat kalean eskean zebilela, buruko arazoen eraginez. Argi ikusi genuen horrela ezin genuela jarraitu, zerbait egin beharra zegoela, baina, garai hartan, konplikatua zen. Azkenean, talde txiki bat gelditu ginen asmo horrekin eta egitasmoa abiatzea erabaki genuen.\nGaur egun zela dago osatua Harrera?\nElkarteak 3.000 bazkide inguru ditu, eta bazkide bakoitzak urtero 60 eurotik gorako kuota bat ordaintzen du. Aurrekontuaren %95a bazkideen ekarpenekin eta donazioekin finantzatzen da.\nBi liberatu daude eta boluntario ugari. Laguntzaile sare zabala osatu dugu eta sare horretan daude enpresariak, medikuak, dentistak, psikologoak… Behar duenari denetariko zerbitzuak merkeago eskaintzen dizkiete. Denetarik dago. Esaterako, badago herrian pertsona bat etxebizitza bat eskaini duena.\nZeintzuk izaten dira eskatzaileen beharrizanik ohikoenak?\nOsasun zerbitzuak ordaindu ezina, lanpostu falta, autoaren gidabaimenik ez izatea, behar ekonomikoa… Elkarteak diru-laguntza ematen die, edo lana bilatzen laguntzen die. 2017an 100 pertsonari eman zitzaien laguntzaren bat.\nGartzelan edo erbestean urte asko eman dituenak bizitza berregin behar izaten du eta hori beti ez da erraza izaten.\nGaltzelako egonaldiak kalte handia eragin dezake. Elikadura eskasa izaten da. Gogoan dut Puerto de Santamarian denok gerriko minez eta tripa handituarekin egoten ginela, gosea pasatzen genuelako. Afaltzeko, adibidez, ateratzen ziguten kazokada bat zopa, bi berengena, fruta, eta listo.\nArreta medikua ere oso txarra da eta ETAko presoa bazara, txarragoa; ez beti, baina bai askotan. Gogoan dut behin medikuarengana joan zela bat eta katarroa diagnostikatu zioten tuberkulosia zuenean. Handik egun batzuetara hilda azaldu zen zeldan. Dentista zerbitzua, esaterako, haginak ateratzeko bakarrik izaten da eta okulista zerbitzurik ez dago. Eta lau hormaren artean eta argi artifizialarekin bizi zarenean ikusmena asko jaisten da. Depresioak ere ohikoak dira eta horrek ondorio fisikoak dakartza.\nZer baldintza bete behar dira Harreraren laguntza jasotzeko?\nBaldintza bakarra dago laguntza eskatzeko, Espainiako edo Frantziako estatuekin izandako arazoren baten ondorioz kaltetua izatea. Berdin dio ETA pm-koa edo m-koa izan zaren, edo Nanclares bidekoa, edo beste edozein ildotakoa. Horri ez zaio begiratzen. Harrera zabalik dago beharra duten guztientzako.\nEskatzailearen egoera ekonomikoa aztertzen da eta horren arabera ematen zaio laguntza, bizitza duin bat izaten laguntzeko.\nLaguntza publikorik ez dago?\nOrain dela bi urte gartzelatik atera osteko subsidioa kendu zieten ETAko presoei, damutzen ez zirelako. Neurria auzitegietara eroan zen eta irabazi egin da. Orain subsidioa kobratzen dute 18 hilabetean, hilean 400 euro inguru, eta ahal bada RGI-tik osagarri bat.\nJaurlaritzak aipatzen du jarrera kritikoa beharrezkoa litzatekeela bergizarteratzeko programen onuradun izateko.\nHarrera ez da horretan sartzen. Norbaitek, dena delako baldintzetan laguntza hori jasotzeko modua izaten badu, fenomeno, lagundu beharreko bat gutxiago izango delako.\nEtorkizunean baduzue itxaropenik laguntza handiagoa izateko?\nIrlandan akordio bitartez amaitu zen gatazka eta bergizarteratzeko laguntzak hitzartu egin ziren. Hemen ez da akordiorik izan eta geure kabuz bilatu behar izan ditugu konponbideak.\nBeharbada, gauzak hobera egiten badute, noizbait izango dira kalte ordainak torturapean edo kondenatu gabe gartzela urteak egin behar izan dituztenentzako, torturatuak izan direnentzako eta abar…\nMaiatzean Guardia Zibilak hirurogei preso ohien ondasunak bahitzeko operazioa burutu zuen, eta aipatu dutenez bahitutakoa biktimei kalte ordainak ordaintzeko erabiliko da.\nHori ezin liteke horrela izan, ze estatuak dagoeneko ordainduak ditu kalte ordain horiek. Biktimek hamabost urte izaten zituzten preskribitu aurretik erreklamazioa egiteko eta ez da horrelakorik izan. Are gehiago, PPren gobernuak bost urtera jaitsi zuen epe hori, bere korrupzio kasuak ateratzen hasi zirenean.\nEsan dute operazio horretan 8 milioi euro jaso zituztela, eta hori gezurra da. Zela izango dute lagun horiek horrelako dirutza?\nPeio Etxeberria plazentziatarrari ere bahitu dizkiote ondasunak.\nBai. Kontu korrontean zuen dirua bahitu diote eta hilero nominaren zati bat kentzen diote. Ez du ez hanka eta ez buru, izan ere Peiok Auzitegi Nazionalaren preskripzio agiria du.\nGainera, Guardia Zibilak bere kabuz egin duen operazioa izan da, ez dago epaitegi konkretu bat tartean. Inork ezagutzen ez duen epaitegi bateko idazkariak sinatutako paperak dira.\nAbokatuek diote epaiak irabaziko direla eta konfiskatutakoa itzuli beharko dutela, baina noiz? Igual pasatuko dira zazpi edo zortzi urte.\nZergatik uste duzue gertatu dela hori?\nCovite pozik uzteko? Bergizarteratzea oztopatzeko? Ez dakigu. Guardia Zibilaren komandante batek zera aitortu zion preso ohi bati: “eskuak libre ditugu edozein gauza egiteko eta egiten duzuen guztiak izango du erantzuna”.\nZela begiratze diozue etorkizunari?\nItxaropenez, ematen diren pausoak hoberako izango direlakoan. Harrerari dagokionez, etorkizunean preso gehiago geldituko dira aske eta beharrak handitu egingo dira. Hori dela eta, herritarren laguntza handiagoa beharko dugu, bazkide gehiago. Animatzen ditugu herritarrak bazkide egitera edo laguntza ematera.\nKanal honetan artxibatua: Harrera\nHarrera kanaletik interesatuko zaizu...


Vicent Partal: «Komunitateak gorpuzten du betekizun soziala» | EIBZko liburutegia\nVicent Partal: «Komunitateak gorpuzten du betekizun soziala»\nUrtzi Urkizu / 2012-05-25 / 597 hitz\nVilaweb atariko arduradunaren iritziz, irakurlea proiektuaren parte egitea da ordaintze eredurik zentzuzkoena.\n«Komunikabideek ezinbestekoa dute komunitatearen zentzuaz jabetzea. Halaber, hedabideek duten helburu eta garrantzi sozialaz ohartarazi behar da gizartea, eta komunitateari azaldu, era berean, babesa erakutsi behar zaiola balio sozialak zabaltzen dituen hedabideari». Hausnarketa hori egin zuen atzo Andoainen Vilawebeko arduradun Vicent Partalek (Betera, Herrialde Katalanak, 1960). Komunitatea eta parte hartzea: egunkaria eta prentsa berriz asmatzen hitzaldia eman zuen Partalek Martin Ugalde parkean, Kazetaritza eta hedabideak berriz asmatzen hitzaldi zikloari amaiera emanez. Berria Fundazioak eta Innobasquek antolatu dute zikloa, eta Gipuzkoako Foru Aldundiko Berrikuntzako, Landa Garapeneko eta Turismo Sailak lagundu du.\n«Helburu ekonomikoak bakarrik badira zutabeak, kazetaritzaren esentzia desagertu egiten da», iruditzen zaio Vilaweb-eko sortzaileari. «Betekizun soziala ezinbestekoa dute hedabideetako enpresek. Eta betekizun sozial horren oinarria komunitatea da, komunitateak gorpuzten duelako betekizun sozial hori». Komunikabideek egin beharreko apustua «komunitatea fokuratu eta zerbitzu ona ematea da». Ez zaio iruditzen egunkarietako edizio digitalak irakurtzeko ordaindu egin behar denik. «Irakurleak komunitatearen eta proiektuaren parte egitea da ordainketa eredu zentzuzko bakarra».\nPaperaren etorkizunaren inguruan zalantza asko daude egun. «Baina eztabaida bat da paperezko egunkariek zentzua duten edo ez, eta beste bat, zer den egunkari bat, nola aldatu diren prentsa definitzen duten elementuak».\nDenbora gutxian, sakelako telefonoek aldaketak eragin dituzte kontsumo ereduetan, eta gehiago eragingo dituzte. «Telefonoari 24 orduz lotuta gaude, beti gainean daramagulako. Gainera, beste komunikazio eredu guztiak biltzen ditu: irratia, telebista eta egunkari tradizionala». Beste horien kontsumoa, berriz, unean unekoa da: paperezko egunkaria, goiz-goizean; irratia, bereziki autoan; eta telebista, gauean. Sakelako telefono berriekin bestelako ohitura batzuk iritsiko dira kontsumoan. «Pertsona bakoitzak kiosko bat du poltsikoan».\nTelebistaren mundua ere aldatzen ari da, eta horren barruan kokatu behar da Smart TV izenekoa, Interneteko edukiak telebistan ikusteko aukera ematen duena. Arlo horretan ere lanean ari da Vilaweb.\nDiru sarrerak lortzeko azkenaldian sortzen ari diren eredu batzuk bitxiak dira: CNN katea kafetegiak zabaltzen hasi da; egunkari batzuek erredakzioa kafetegi bihurtu dute; eta Byliner atariak egunero 15-20 orriko liburuxkak jartzen ditu salgai, merke, gailu eramangarrietarako.\nTestuingurua hori dela ikusirik, zer da egunkari bat? «Aplikazio multzo bat. Paperezko euskarria ere aplikazio bat da. Beste aplikazio bat gailu eramangarrientzat litzateke, beste bat telebistarentzat… Aplikazioek bi baldintza dituzte: marka bera eta eduki batzuk. Eduki horiek ahalik eta pantaila gehienetan egokitu eta biderkatu behar dira. Eta, bestetik, sare sozialak daude. Gaur egun egunkari bat Twitter eta Facebook gabe ez da existitzen». Partalen ustetan, kazetarien erantzukizuna irakurleak bilatzea da: «Sare sozialak erabili behar dira atentzioa erakartzeko».\nPaperezko egunkariak egitea jada ez da negozioa, publizitatearen eta salmenten jaitsiera dela eta. «Zenbait aberatsek erosi dituzte egunkari batzuk, eragina izateko. Nabarmenkeria moduko bat da». Horiek horrela, aukera bakarra komunitatea da, Partalen ustetan. «Komunikabideak komunitateko kideari azaldu behar dio egun denek eman dezaketela informazioa, baina informazio onena eta orekatuena berak eskainiko diola. Rol hori gizartearentzat onuragarria da, eta hartzailea ados badago, inplika dadila». Komunitateko kidearen eta erredakzioaren arteko harremana indartsuago egiteko bideak aurkitzeko lanean ari da azkenaldian Vilaweb. «Gure herrialdeetan komunitate zentzua indartsua da, zorionez, eta, alor horretan, lan handia dugu egiteko».\n‘Vilaweb+’ irakurleen komunitatea iazko uztailean jarri zuten martxanVilaweb katalanezko atariak irakurle komunitate bat sortu zuen iaz, komunikabidearen finantzaketan laguntzeko eta haren independentzia editoriala indartzeko. Parte hartu nahi dutenek lau modalitate dituzte aukeran. Harpidetza kolektiboan, elkarteek eta enpresek Vilaweb plataforma gisa erabil dezakete, baita bere instalazioak ere. Banakako harpidedunei mezu elektroniko bat bidaltzen diete eguerdian, erredakzioko prozesuan parte har dezaten. Hilean behin, hamar irakurlek pertsonaia bat elkarrizketatzen dute telebista saio batean, kazetaririk gabe. Eta, hilean behin, aldizkari bat ere eskaintzen diete harpidedunei, sakoneko edukiekin. «Komunitatea ondo doa, baina uste baino askoz mantsoago. Konturatu gara jendeari kostatzen ari zaiola kontzeptua ulertzea», dio Partalek.\nKategoria Berria egunkaria, Komunikabideak, etiketak 2012, Berria, Urtzi Urkizu, Vicent Partal, Vilaweb by Mirentxu. Gorde lotura.


Foruzainak eta udaltzainak txertoa jasotzen hasi dira - Nafarroa - euskalerriairratia.eus\nForuzainak eta udaltzainak txertoa jasotzen hasi dira\nEuskalerria Irratia 2021-02-18 13:36\nAstraZeneca dosiak erabiltzen ari dira; beraz, 55 urtetik beherakoak dira txertoa jasotzen ari direnak.\nJoan den astelehenean hasi ziren txertatzen Refenan bigarren mailako osasun-kolektiboetako 1.300 profesional baino gehiago (farmazialariak, psikologoak, fisioterapeutak, logopedak, hortz-protesikoak...). Osasun Sailak atzo aurreratu zuenez, aste honetan talde horien eta oinarrizko langileen (suhiltzaileak, poliziak edo babes zibileko teknikariak) txertaketa gainjarriko dela aurreikusi da.\nEspainiako Gobernuko Nafarroako ordezkari Jose Luis Arastik jakinarazi duenez, Covid-19aren aurkako txertoa hartu behar duten Espainiako polizia eta guardia zibilen zerrenda prestatzen ari da, Nafarroako Gobernura bidaltzeko eta txertoa hartzen hasteko.\nAipatutakoentzat AstraZeneca txertoa erabiltzen ari dira eta txerto hori 55 urtetik gorakoentzat baimenduta ez dagoenez, adin hori gainditzen duten osasun profesionalei eta agenteei beste farmazialari baten dosiak jarri beharko dizkiete, hala dagokienean.


Azaroaren 21eko 19/1997 Legea, Euskadiko Podologoen Elkargoa Sortzekoa. (Osoko Bilkuraren erabakia) (05/09.01.00.0028)\nEusko Legebiltzarraren Araudian xedatutakoaren arabera eta 1997ko azaroaren 21eko ohizko osoko bilkuran hartutako erabakia gauzatuz, agintzen da Eusko Legebiltzarraren Aldizkari Ofizialean argitara dadila azaroaren 21eko 19/1997 Legea, Euskadiko Podologoen Elkargoa Sortzekoa.\nM.ª TERESA RODRÍGUEZ BARAHONA EUSKO LEGEBILTZARREKO MAHAIKO LEHEN IDAZKARIAK\nEusko Legebiltzarrak, mila bederatziehun eta laurogeita hamazazpiko azaroaren hogeita batean balio osoz egindako osoko bilkuran, arauzko tramiteak bete ondoren, onetsi egin du azaroaren 21eko 19/1997 Legea, Euskadiko Podologoen Elkargoa Sortzekoa, honekin batera doan eranskinean hitzez hitz ematen den testuarekin.\nEta horrela jasota gera dadin, eta gauzatzeari begira, ziurtagiri hau egiten dut Eusko Legebiltzarreko lehendakari jaun txit gorenaren oniritziarekin, Vitoria-Gasteizen, mila bederatziehun eta laurogeita hamazazpiko azaroaren hogeita batean.\nMahaiko lehen idazkaria, M.ª Teresa Rodríguez Barahona. Oniritzia, Eusko Legebiltzarreko lehendakaria, Joseba Andoni Leizaola Azpiazu.\nAZAROAREN 21EKO 19/1997 LEGEA, EUSKADIKO PODOLOGOEN ELKARGOA SORTZEKOA.\nAutonomia Estatutuak, bere 10.22 atalean, eskumen osoa aitortzen dio Euskal Autonomia Erkidegoari elkargoen arloan eta tituludun lanbideen jardun-arloan, Konstituzioaren 36 eta 139. ataletan ezarritakoaren kaltetan joan gabe.\nBestalde, Autonomia Estatutuaren aldibaterako zazpigarren xedapenean ezarritakoari jarraiki eta arlo hori Eusko Legebiltzarrak arautzen ez duen artean, erabili beharreko legea Elkargoak Arautzen dituen otsailaren 13ko 2/1974 Legea da, abenduaren 26ko 74/1978 Legeak eta apirilaren 14ko 7/1997 Legeak aldatua izan dena.\nDerrigorrez titulazio ofiziala behar duten osasun-arloko lanbideen artetik, podologia gero eta garrantzi handiagoa hartzen ari da; hala erakusten du Podologiako Unibertsitate Diplomatura sortu zuen ekainaren 24ko 649/1988 Errege Dekretuaren ondorioz antzeko diziplinetatik bereizi izanak.\nPodologoaren esparru terapeutikoak oinetako gaitzak eta ajeak hartzen ditu eta behe-mailako kirurgiari dagozkion manipulazioetara mugatzen da soil-soilik.\nHerri- onuraren ikuspegitik, beraz, komenigarritzat jotzen da zuzenbide publikoko korporazio bat sortzea, barne-egitura eta jardunbidea demokraziaren araberakoak dituena, aipaturiko otsailaren 13ko 2/1974 Legean ezarritakoa aintzat harturik.\n1. atala.- Sorrera\nEuskadiko Podologoen Elkargoa sortzen da, zuzenbide publikoko korporazio gisa, bere nortasun juridikoa duela, bai eta berezkoak dituen helburuak eta eginkizunak betetzeko gaitasun osoa ere.\n2. atala.- Lurralde-esparrua\nEuskadiko Podologoen Elkargoaren lurralde- esparrua Euskal Autonomia Erkidegokoarena izango da.\n3. atala.- Pertsona-esparrua\nPodologiako Diplomatu titulua dutenek izango dute Euskadiko Podologoen Elkargoan sartzeko aukera, hala ezarrita baitago ekainaren 24ko 649/1988 Errege Dekretuan eta haren garapen-arauetan.\nEra berean, martxoaren 29ko 727/1962 Dekretuan arauturiko Podologo Diplomaren jabe direnak ere kidetu ahal izango dira, 649/1988 Errege Dekretuan lanbide- eskubideak aitortzen baitzaizkie.\nEuskadiko Podologoen Elkargoaren gobernu- organoak eratzen diren unean hartuko du jarduteko gaitasuna, lege honen eta elkargoaren estatutuen arabera.\nBigarrena.- Batzorde kudeatzailea\nBatzorde horrek, sei hilabeteko epean lege hau indarrean jartzen denetik, Euskadiko Podologoen Elkargoaren behin-behineko estatutuak onartuko ditu.\nEstatutu horietan elkargoa eratzeko batzarra arautuko da, onartutako profesional-errolda kontuan hartuko delarik, eta deialdiaren forma eta batzarra garatzeko jardunbidea zehaztuko dira.\nBatzarraren deialdia Euskal Herriko Agintaritzaren Aldizkarian eta Euskal Autonomia Erkidegoan zabalkunderik gehien duten egunkarietan argitaratuko da.\nEuskal Autonomia Erkidegoko Podologoen Elkargoa eratzeko batzarraren egitekoak izango dira:\na) Elkargoko behin betiko estatutuak lantzea eta onartzea.\nb) Elkargoaren gobernu-organoetako kideak aukeratzea.\nLaugarrena.- Estatutuak onartzea eta argitaratzea\nElkargoa eratzeko batzarraren akta, bertan elkargoaren estatutuak eta gobernu-organoen osaera jasota, Euskal Autonomia Erkidegoko Administrazio Orokorreko organo eskudunari bidaliko zaio, organo horrek ikus dezan legezkotasunera egokitzen den eta estatutuak Euskal Herriko Agintaritzaren Aldizkarian argitaratzeko agindu dezan.


Dengeari aurrea hartzeko ekimenak abian dira ezer ez duten Sao Pauloko favelan | atzerria | GAUR8 - mila leiho zabalik\nDengeari aurrea hartzeko ekimenak abian dira ezer ez duten Sao Pauloko favelan\nSao Paulo hiri erraldoiko erdigunetik ordubete eskasera dago «favela verdea», autosufiziente izatea lortu nahi duen komunitatea. Arazoak eta baliabideak partekatzea da bertakoen hautua. Harrizko arrain-haztegi bat egiten hasiak dira, tilapia espezieko arrainak hazteko asmoz. Denge izurriteari aurrea hartzeko ekimenetako bat da.\nEmakume bat lanean ari da Sao Paulo hiri erraldoiaren inguruan sortu zen Vila Nova Esperança izeneko favelako baratzean. «Hemen ezkaia, albaka, kurkuma, hiru menda-belar klase eta izpilikua dauzkagu, eta aurki marrubiak ere bai», esplikatu dio France-Presseri, harrotasunez, Lia de Souza 57 urteko emakumeak.\nEz da harritzekoa harro egotea, Sao Paoloko favela horretan egin dutena benetako inbentario botaniko bat baita. Baratze handiaren erdian, gazte bati irakasten dio Lia de Souzak ikasitakoa. Lur gorriz betetako orgatila darama ikasleak. Lurrotan gauza guztiak hazten dira: papaiak, platanoak, fuksia koloreko bugainbileak eta hortentsia arrosak. «Landare sendagarri ugari ere baditugu», erantsi du orain hamarren bat urte komunitateko buru aukeratu zuten pertsonak. Baratze ekologikoan negutegi bat ere badute, loreontzietan landareak sartuta, konpost aberasgarri eta guzti.\n“Favela verde” esaten dioten lekuan gauza guztiak aprobetxatzen dituzte, ez dute ezer alferrik galtzeko. Permakulturaren etikari eutsi nahi diote kosta ahala kosta, gizakiok lurrean kokatzeko sistema jasangarri eta harmonikoaren etikari alegia, kontsumismo zorotik kanpo geratzen den jarrera.\nSao Paulo hiri erraldoiko erdigunetik ordubete eskasera dago “favela verdea”, baso atlantikoaren tontor batetik ingurumena zaindu eta bere burua aski izatea lortu nahi duen komunitatea. Arazoak eta baliabideak partekatzea da bertakoen hautua.\nHelburu zinez anbiziosoak dituzte, nahiz eta Vila Nova Esperançan ere ikusten diren gaizki asfaltutako zatiak, bukatu gabeko etxeak, hegan dabiltzan plastikozko poltsak eta kalean utzitako sofa txikituak, San Paulo osoan dauden beste 1.650 faveletan bezala.\nBaina beste favela horiei ez dizkiete horrenbeste sari eman. Jarrera ekologikoa saritu diote 3.000 laguneko komunitateari eta lorpen horretan zerikusi handia du “Lia la esperanza” deitzen dioten emakumeak, amets bat eraiki duen pertsonak.\nLudoteka bat ere zutitzen ari dira, eskura dituzten baliabideekin. Lia de Souzak berak hartzen du lokatza, buztina eta porlana nahastuta sortzen dutena, zentroaren pareta izango denaren aurka botatzeko.\nAdreilurik ez dagoenez, horrelako konponbideak asmatu behar dituzte. «Eraikuntza hau jasangarria da eta askoz ere merkeagoa. Ingurumena zaintzen laguntzen du», erantsi du Liak. Irribarretsu dago itxura ederreko emakumea eta aurpegia lokatzez beteta du. Birziklatutako gai asko erabiltzen dute. Zer erremedio! «Toki hau hobetzeko lanean aritzea gauza handia da», adierazi digu Everaldo Casimiro Santosek, ludotekarekin beste urrats bat egingo duten jakitun.\n«Vila Nova Esperançara 2003an iritsi nintzenean, hemen ez zegoen ezer –gogoratu du Lia de Souzak–. Gaur egun zirku-antzerki bat dugu, herritarrei kultura hurbiltzeko liburutegia, sukalde komunitarioa eta bainatzea ahalbidetzen duen lakua, umeek asko eskertzen dutena. Eta hazi besterik egin ez den baratza».\nRodrigo Calisto ingeniariak asko laguntzen du favelan. Harrizko arrain-haztegia egiten hasia da, tilapia espezieko arrainak hazteko asmoarekin. Afrikar jatorriko arrain horiek eltxoak jaten dituzte gustura, eta denge izurritearen aurkako borrokan baliabide ezin estimatuagoa dira.\n«Dengearen arazoei aurre egiteko ideia besterik ez da», azaldu du boluntario gazteak. Asteburuetan hogeita hamar lagun elkartzeko gauza da ingeniaria, favelari behar duen guztian laguntzeko prest.\nEltxoekin arazoak izaten dituzten leku gehienetan, lur-irristatze arriskutsuak ere izaten dira. Vila Nova Esperançan laranja-zakuak lurrez betetzen dituzte, horiekin hormak zutitzeko, euriteak iristean lurrak ihes egin ez dezan eta, aldi berean, tragedia saihesteko. «Brasil osoan dugun arazo larria da, komunitate gehienak lur malkartsuetan eraikita baitaude», Calistok esplikatu duenez. Euria egiten duenean ura bildu eta baliatu ahal izateko sistema bat ere egina du.\n«Ez daukagu unibertsitatera joan beharrik. Niretzat pozgarria da naturak berak nola bizi guri erakustea», esan du Lia de Souzak. Edonola ere, Brasil ekialdeko Bahia hirian loreak saltzen zituen emakumearentzat ez da samurra izan honaino ekarri duen bidea. Senarrak jipoitu egiten zuen etxean zein kanpoan eta halako batean gehiago aguantatzerik ez zeukala erabaki zuen.\n2003a zen Sao Pauloko Vila Nova Esperançara ailegatu zenean. Komunitateak ia ezer ez zuen orduan, ezta argindarrik ere. Bertako agintariekin topo egin zuen Bahiakoak. «2006an ikusi nuen familiak eremu hartatik ateratzeko prozesu bat abian zutela, lekua ‘degradatzen’ ari omen zirelako. Babestutako ingurumen eremu bat eratu nahi zuten», azaldu du komunitateko buruak.\nKomunitateak bereari eutsi zion eta ez zuten alde egin. Bost urte geroago 30 polizia bidali zituzten favelara. Zibilez jantzita eta armaz josita. «Biztanle guztiak kanporatu nahi zituzten, egurra emanda eta gas negar-eragilea erabilita», gogoan du Lia de Souzak.\nSao Paulo estatuko CDHU garapen konpainiak dirua ere eskaini zion emakume ausartari: «Hemendik alde egiteagatik dirua agindu zidaten».\nAlfer-alferrik ordea, eta Lia de Souzak herritarrei ingurumen hezkuntza emateko ekimenak abian jarri zituen, «euren janariak landatzen ikas zezaten».\nBaliabide urriko tokia da Vila Nova Esperança. Herritar asko langabezian daude. «Alkatetzak hileko 244 dolarreko bonu bat ematen digu, egunean sei orduko soldata ordaintzeko. Baina aurki hori ere moztu egingo dute».\nEdozein kasutan, aurrera egin beharrean dira. «Bonurik gabe geratzen bagara, gogorra izango da, baina lanean jarraitu beste erremediorik ez dugu», esan digu. Tristezia nabari zaio aurpegian, favelako herritar batzuek abian jarritako ekimenei estimu berezirik ez dietela erakusten onartu digunean.\nInoiz ezagutu duten denge izurriterik larriena sufritzen ari dira Latinoamerikan\nOPS Osasunaren Erakunde Panamerikarrak jakinarazi duenez, kontinenteak inoiz ezagutu duen denge izurriterik larriena sufritzen ari da hilabeteotan eta premiazkoa da gaitz horren aurkako neurriak lehenbailehen hartzea, haren efektuak (156 hildako aurten, azken datu ofizialen arabera) murriztu nahi badira.\nOsasun langileek koronabirusak eragindako giroan egin behar dute lana ordea, eta Paraguain muturreko jarrera hartu behar izan dute medikuek: «Etxean geratzen ez bazarete, gu geure etxeetara joango gara». Edilberto Rivarola Prebisio Sozialerako Institutuko mediku elkarteko presidenteak esan du herrialdean oraindik ez dituztela koronabirus kasu asko izan, baina bertako osasun sistema oso ahula dela larritasun handiko kasu askori aurre egin ahal izateko.\nOPS erakundeak argitaratu berri duen txosten batek dio kontinenteak «bere historiako denge izurriterik okerrenari» egin behar diola aurre. Adituen arabera, aurten gaixotasunak oso datu txarrak emango ditu bazter guztietan. Lehenengo sei hilabeteak normalean oso zailak izaten dira hegoaldeko estatuentzat, baina aurten Mexikon bertan ere eltxoek transmititzen duten gaitzak kasu asko utzi ditu, Marcos Espinalek Efe agentziari azaldu dionez. Gaixotasun horren intzidentzia murriztu egin zen 2017an eta 2018an, baina iaz marka guztiak hautsi eta hiru milioitik gora gaixo izan ziren, «historiako kopururik handiena». Dengea beste izurrite batzuetan ere protagonista den «aedes aegypti» eltxoak transmititzen du. Carlos Serrano adituak Latinoamerikan izurriteok intzidentzia handiagoa izaten dutela dio: «Ez osasun sistemek ez herritarrek ez dute lortu izurriteak geldiaraztea. Beraz, zalantzak ditugu Latinoamerikak koronabirusari aurre egiteko duen prestakuntzaz».\nBrasil ekialdeko Bahia hirian loreak saltzen zituen emakumearentzat ez da erraza izan Vila Nova Esperança favelaraino ekarri duen bidea. Senarrak etxean zein kanpoan jipoitzen zuen\n«Ez daukagu unibertsitatera joan beharrik. Niretzat pozgarria da naturak berak nola bizi guri erakustea», nabarmendu dio France-Presse berri agentziari Lia de Souzak


53. Durangoko Azokan disko berria aurkezten - Nøgen\n53. Durangoko Azokan disko berria aurkezten\n53. Durangoko Azokan izan gara disko berria aurkezten abenduaren 5etik 9ra eta izugarria izan da. Euskal soltzaileen lanak biltzen dituen azokan egotea aukera paregabea da guretzat, gure lanaren erakuslehioa baita. Airean arnasten da musikarien, idazleen eta azokan dauden artista guztien ilusioa eta topagune ezinhobea da guztiontzat. Egunero izan gara Airakaren standean Liv Til Døden diskoa aurkezten, eta asko izan zarete gu agurtzera gerturatu zaretenak. Gure musikaren entzuleekin aurrez-aurreko harremana eduki ahal izatea da, behar bada, Durangoko Azokak eman digun aukera politenetako bat.\nAhotsenean jo genuen abenduaren 8an, larunbata, eta erabat hunkituta amaitu genuen kontzertua. Jende mordoa gelditu zen kanpoko ilaran karpara sartu ezinik, eta hitzik gabe geratu ginen hori jakitean. Bihotzak bete zizkiguzuen, baita musika egiten jarraitzeko indarra areagotu ere. Kontzertuaren amaieran oholtzatik jaitsi ginen entzuleekin Gertu abestia abestera eta momentu horretan denbora gelditu zen guretzat. Denen ahotsak abesten entzutean malkoren bat ere atera zitzaigun batzuei. Hemen ikus daiteke momentu ahaztezin hura.\nDatorren urtera arte, Durangoko Azoka! Mila esker gugana etorri zineten guztiei.


Ordubetetako Tika taldeak irabazi du aurtengo Areto Futboleko txapelketa | El Diario Vasco\nZumaiaOrdubetetako Tika taldeak irabazi du aurtengo Areto Futboleko txapelketa\nZumaiako XXVIII. Areto Futbol Txapelketan parte hartu duten taldeak. / ARGAZKIAK SARA UTRERA\nSARA UTRERA ZUMAIA. Sábado, 21 julio 2018, 00:51\nOstegunean jokatu ziren Zumaiako XXVIII. Areto Futbol Txapelketako finalak Lubaki kiroldegian.\nFinal nagusian, Ordubetetako Tika 3-2 irabazi zion Goikokale Team taldeari. Aurretik, Kopako finala jokatu zen Taosa Taberna eta Emaion Txikixa taldeen artean. Berdinketaren ostean, penaltietan 3-1 emaitzarekin irabazi zuen Taosa Tabernak.\nSailkapena honela gelditu da: Ordubetetako Tika, Ligako txapelduna; Goikokale Team azpitxapelduna; Primerako Herrenak hirugarren; eta Atakabro Returns laugarren. Kopako txapelduna Taosa Taberna izan da eta Emaion Txikixa, berriz, azpitxapelduna.\nBestetik, Yoli Larios, Goikokale Team taldeko jokalaria, Ligako finaleko jokalari onena izendatu zuten; eta Taosa Tabernako Maider Alberdi, aldiz, Kopako finaleko jokalari onena.\nViveros San Antongo Kadeteak azken txanpan Gari & Maldanbera-ren kontzertua, gaur Beheko Plazan


Lege Oharra - Kaiku\nData: 2021ko apirilaren 21a\nWEBGUNEA ERABILTZEKO ZEHAZTAPEN ETA BALDINTZAK https://kaiku.es\n1.- WEBGUNEAREN TITULARTASUNA\nIndarrean dagoen legediarekin bat etorriz (Informazioaren Gizarteko eta Merkataritza Elektronikoko Zerbitzuen uztailaren 11ko 34/2002 Legea, EBko 679/2016ko Erregelamendua, baita edozein unetan aplikatu beharreko beste edozein arautegi ere), webgune honen: https://kaiku.es (aurrerantzean, Webgunea) Erabiltzaileei honakoa jakinarazten diegu:\nKAIKU CORPORACIÓN ALIMENTARIA, S.L, Webgunearen titularra da.\nKAIKU CORPORACIÓN ALIMENTARIA, S.L-k honako egoitza du: Mikeletegi pasealekua 55, Donosti 20009. Bere honakoa da: IFK B31684020 eta Gipuzkoako Merkataritza Erregistroko 1820. Liburukian, 43. folioan, SS-17285. orrian dago inskribaturik.\nHarremanetan jartzeko helbide elektronikoa: atencionalcliente@kaiku.es / protecciondedatos@kaiku.es\nHarremanetan jartzeko telefonoa: (+34) 943 117 000\nHemen deskribaturiko zehaztapen eta baldintzen helburua Webgunearen sarbide eta erabilera erregulatzea da, baita Erabiltzaileei haren bidez KAIKU CORPORACIÓN ALIMENTARIA, S.L-k eskaintzen dituen zerbitzuei buruzko informazioa ematea eta horiek erregulatzea ere.\nWebgune honen sarbide eta erabilerak Erabiltzaile egoera egozten du.\nWebgunera sartzean, Erabiltzaileek Lege Oharra eta Pribatutasun Politika onartzen dituzte. Zehaztapen eta baldintza horiek osotasunean edo partzialki beste batzuengatik ordezkatuak izango balira, zehaztapen eta baldintza berriak onartutzat emango dira hemen adierazi bezala jardutean.\nErabiltzaileak dira Webgunearen edukien erabileraren erantzule bakarrak.\nAipatutako Zehaztapen eta Baldintzei buruzko dudarik izatekotan, Erabiltzaileak e-mail bat bidali dezake honako helbide elektronikora: atencionalcliente@kaiku.es / protecciondedatos@kaiku.es\nWebguneak KAIKU CORPORACIÓN ALIMENTARIA, S.L.-ren titulartasun edo jabegopean edo/eta harekin lotutako sozietateen produktuak, CORPORACIÓN ALIMENTARIA, S.L.-k edo harekin lotutako sozietateek merkaturatzen dituztenak (aurrerantzean Produktuak) erosteko aukera ematen die erabiltzaileei.\nErabiltzaileak Webgunearen erabileraren erantzukizuna hartuko du bere gain. Erantzukizun hori Produktuak edo/eta zenbait eduki erosteko beharrezkoa izan litekeen erregistrora luzatuko da. Erregistro horretan, erabiltzailea izango da egiazko eta bidezko informazioa ematearen erantzulea.\nKAIKU CORPORACIÓN ALIMENTARIA, S.L-k onustez jarduten duen arren, ez da Eduki horien kalitate, fidagarritasun, zehaztasun edo zuzentasunetik erator daitezkeen erreklamazioen erantzule izango.\nErabiltzaileak KAIKU CORPORACIÓN ALIMENTARIA, S.L-k Webgunearen bitartez eskaintzen dituen Edukiak era egokian erabiltzeko konpromisoa hartzen du. Jarraian, adierazpen gisa, baina mugatu gabe, erabilpen ezegokitzat hartzen diren hainbat portaera aipatuko dira: (i) eduki, iruzkin edo propaganda arrazistak, xenofoboak, pornografikoak, terrorismoaren apologia egiten dutenak edota gaztaro, haurtzaro edo giza eskubideen aurkakoak direnak hedatzea; (ii) legez kanpoko, bidegabeko edo onustearen, moralaren, ohitura onen eta/edo ordena eta segurtasun publikoaren kontrako jardueretan erortzea; (iii) KAIKU CORPORACIÓN ALIMENTARIA, S.L-ren, bere hornitzaileen edota hirugarrenen sistema fisiko eta logikoetan kalteak eragitea edota sistema horiek maneiatzea. Era berean, sarean birus informatikoak edo aipatutako kalteak eragin ditzaketen beste edozein sistema fisiko edo logiko sartzea edo hedatzea; (iv) beste Erabiltzaile batzuen posta elektronikoan sartzen ahalegintzea eta, sartuz gero, horiek erabiltzea edota haietako mezuak aldatzea edo manipulatzea edo haien pribatutasun, intimitate edo beste edozein oinarrizko eskubide urratzea edo Erabiltzaileei Webgunerako sarbidea galarazten edo oztopatzen duten edozein jarduera burutzea; (v) edozein baliabide edo euskarriren bidez KAIKU CORPORACIÓN ALIMENTARIA, S.L-ren edota hirugarrenen edozein eskubide urratzen duen edonolako iruzkin eta/edo edukiak sartzea, gordetzea edo hedatzea, batez ere jabetza intelektualeko eta industrialeko eskubideak urratzen dituztenak; (vi) Webgunearen bidez eskainitako Edukiak Zehaztapen eta Baldintzek, Pribatutasun Politikak eta zerbitzu eta/edo eduki jakin bat erregulatzen duten baldintzek hitzartutakoaren aurka erabiltzea; (vii) Edukiak publizitatea egiteko edo berezko zein hirugarrenen informazioa sustatzeko, saltzeko, kontratatzeko edo hedatzeko erabiltzea, KAIKU CORPORACIÓN ALIMENTARIA, S.L-k aurretiaz, espresuki eta idatziz emandako baimenik gabe.\n4.- JABETZA INTELEKTUALA ETA INDUSTRIALA\nProduktuak eta Webgunean dauden eduki guztiak KAIKU CORPORACIÓN ALIMENTARIA, S.L.-renak edo kasuan, kasu, harekin lotutako sozietateenak edo hirugarren erakundeenak edo banakoenak dira, eta jabego industrialarekin eta intelektualarekin lotutako indarrean dauden legeek babesten dituzte.\nErabiltzaileek KAIKU CORPORACIÓN ALIMENTARIA, S.L-k dituen Jabetza Intelektual eta Industrialeko eskubideak errespetatzeko konpromisoa hartzen dute.\nHalaber, Erabiltzaileek ezin izango dute Webgunearen Edukia edo diseinua, bere osotasunean edo zati batean, erabili, hedatu, banatu, argitaratu, esportatu, ustiatu, erreproduzitu edo kopiatu KAIKU CORPORACIÓN ALIMENTARIA, S.L-k aurretiaz espresuki eta idatziz emandako baimenik gabe.\nErabiltzaileek KAIKU CORPORACIÓN ALIMENTARIA, S.L-ri esklusiboki eta eskualdagaiki, lurralde edo denborazko mugarik gabe eta dohainik, lagatzen dizkiote Edukien bidez egindako iruzkin, kontsulta, iradokizunak etab. Webgunean, Blogean edo sozietateak aproposa deritzon baliabide edo euskarritan iradokizun edo iruzkin horiek erabiltzeko, banatzeko, esplotatzeko, esportatzeko, argitaratzeko, zabaltzeko eta erreproduzitzeko eskubideak. Halaber, horien bestelakotze, eraldatze edo aldatzea burutu dezake, Erabiltzaileen aldeko konpentsazio, kalte-ordain, ordainketa edo tarifa-ordaintze edo beste edozein motako eskubide ekonomikorik ekarri gabe.\n5.- DATU PERTSONALAK BABESTEKO POLITIKA\nKAIKU CORPORACIÓN ALIMENTARIA, S.L.-k Webgunearen erantzule gisa, erabiltzaileei jakinarazten die Izaera Pertsonaleko Datuen Babesari buruz indarrean dauden arau eta lege guztietako xedapenak betetzen dituela uneoro, batez ere EB 2016/679 Erregelamendua eta Datu Pertsonalen Babesari eta eskubide digitalen bermeari buruzko abenduaren 5eko 3/2018 Lege Organikoa, baita, edozein unetan aplikagarria den indarrean dagoen beste edozein lege ere, eta erabiltzaileen datu pertsonalak behar bezala erabiliko eta tratatuko direla bermatzen du.\nWebguneko edozein formulario, blog edo Edukitan bere datuak ematean, Erabiltzaileek Datuak Babesteko Politika edo Pribatutasun Politika onartzen dute.\nAplikagarria den araudiari jarraikiz eta batez ere Informazioaren Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legeari eta Datu Pertsonalen Babesari eta eskubide digitalen bermeari buruzko abenduaren 5eko 3/2018 Lege Organikoari jarraikiz, KAIKU CORPORACIÓN ALIMENTARIA, S.L.-k erabiltzaileari une bakoitzean bere helbide elektronikoa tratatzeko baimena eskatuko dio xede komertzialetarako.\nErabiltzaileek edozein momentutan baliogabetu dezakete merkataritza-mezuak jasotzeko eman duten baimena haien borondatea KAIKU CORPORACIÓN ALIMENTARIA, S.L-ri honako helbide elektronikoan: protecciondedatos@kaiku.es jakinaraziz.\nKAIKU CORPORACIÓN ALIMENTARIA, S.L- ez da inolaz ere, honakoek sortutako kalte-galeren erantzule izango; adierazpen gisa baina mugatu gabe: Edukietan egon daitezkeen akats edo omisioak, Webgunearen edo Edukien erabilgarritasun teknikoaren, kalitatearen, fidagarritasunaren, zehaztasunaren, zabaltasunaren, egiazkotasunaren eta baliotasunaren faltak edo birusen zein malware-en igorpenak sortutakoak, hori saihesteko beharrezko neurri-teknologiko guztiak hartu dituen arren.\nErabiltzaileak Webgunearen erabileraren erantzukizuna onartzen du. Erantzukizun hori eduki jakin batzuetarako sarbidea lortzeko behar den erregistrora ere hedatzen da. Erregistro horretan Erabiltzailearen erantzukizuna izango da egiazko eta legezko informazioa ematea.\nKAIKU CORPORACIÓN ALIMENTARIA, S.L-k Erabiltzaileek Webgunean argitaratutako bere ustez ezegokiak diren iruzkin edo eduki guztiak kentzeko edo Erabiltzaileari berehala kentzea exijitzeko eskubidea izango du. Era berean, KAIKU CORPORACIÓN ALIMENTARIA, S.L edo hirugarren batek eskatuta, Zehaztapen eta Baldintza hauek betetzen ez dituzten Erabiltzaileei Webgune honetara eta/edo eskainitako Edukietara sarbidea ukatu edo kentzeko eskubidea ere izango du.\nKAIKU CORPORACIÓN ALIMENTARIA, S.L-k Zehaztapen eta Baldintza hauetan xedatutakoa urratuz erabili, hedatu, banatu, argitaratu, esportatu, ustiatu, erreproduzitu edo kopiatu diren eta Webgunearekin erlazioa duten edozein esteka, iruzkin edo eduki berehala kentzeko eskaera egiteko eskubidea izango du.\nHalaber, KAIKU CORPORACIÓN ALIMENTARIA, S.L-k, hark edo hirugarren batek eskatuta, Zehaztapen eta Baldintza hauek urratu dituzten Erabiltzaileei aurretiko abisurik gabe Webgunera eta/edo eskainitako zerbitzuetarako sarbidea ukatu edo kentzeko eskubidea izango du.\nWebgunearen Erabiltzailea izango da Zehaztapen eta Baldintza hauek urratuz KAIKU CORPORRACIÓN ALIMENTARIA, S.L eta/edo beste edozein Erabiltzaile edo hirugarreni edozein eratan sortutako kalte-galeren ardura hartuko duena.\n7.- EGUNERATZE ETA ALDAKETAK\nKAIKU CORPORACIÓN ALIMENTARIA, S.L-k edozein momentutan eta aurretiko abisurik gabe Zehaztapen eta Baldintza hauek, baita Pribatutasun Politika ere, legedi berrietara egokitu edo erabaki korporatibo estrategikoengatik moldatzeko eskubidea izango du. Halaber, Webgunearen Edukiak erabili nahi dituen bakoitzean hauek kontsultatzea gomendatzen dio Erabiltzaileari.\nKAIKU CORPORACIÓN ALIMENTARIA, S.L-k ez du inolako kasutan hark kudeatzen ez duen webguneetarako esteketan edo hiperesteketan dauden edukien ardurarik hartuko, ezta hiperesteka horietan edo Interneteko beste guneetan dauden material edo informazioen eskuragarritasun tekniko, kalitate, fidagarritasun, zehaztasun, zabaltasun, egiazkotasun eta baliotasunik bermatuko.\n9.- APLIKA DAITEZKEEN LEGEDI ETA JURISDIKZIOAK\nKAIKU CORPORACIÓN ALIMENTARIA, S.L eta Erabiltzailearen arteko erlazioari indarrean dagoen Espainiako araudian ezarritakoa aplikatuko zaio eta edozein motatako eztabaida Donostia (Gipuzkoa) hiriko Auzitegietara eramango da.\n10.- PRIBATUTASUN POLITIKA\nIkusi KAIKU CORPORACIÓN ALIMENTARIA, S.L.-ren Pribatutasun Politika\nKAIKU CORPORACIÓN ALIMENTARIA, S.L-ren Cookie Politika ikusi.


Laguntza programak - Azaro Fundazioa Newsletter\nLeihatila atalak erakunde publiko zein pribatuen laguntza-programak biltzen ditu. Hauen berri jakin nahi izanez gero, sar zaitez atal honetan.\n*Bizkaiko Foru Aldundiak (BFA) hainbat laguntza ditu momentu honetan zabalik. Begiratu lauki urdinak informazio gehiagorako.\nLaguntzaren xede izango dira Euskal Autonomia Erkidegoko landa-eremuetan enpleguari eusten eta hura sortzen laguntzen duten eta nekazaritzakoak ez diren jarduerak sortzeko eta garatzeko egiten diren inbertsio-modalitate hauek:\n• Nekazaritza-sektorearekin lotuta ez dauden jarduerak, baina sektore hori dibertsifikatzen dutenak.\n• Mikroenpresak eta enpresa txiki eta ertainak eratu eta garatzea.\n• Enpleguaren sorrera garbia.\n• Nolanahi ere, kasu bakoitzean aplikatzekoa den hitzarmen kolektiboan xedatutako lanaldiaren % 50eko enplegua izan beharko da, gutxienez.\n• Nekazaritza-sektoreari lotutako pertsona fisiko edo juridikoak\n• Landa eremuetan kokatuta dauden enpresak.\n• Mikroenpresak eta enpresa txiki eta ertainak, baldin eta nekazaritza-arlokoak ez badira eta landa-eremuetan kokatzen badira.\nNekazaritzako ustiategietan inbertsioak\negiteko eta nekazari gazteek enpresak sortzeko laguntzak. 2019\nBatetik, nekazaritza-ustiategietan inbertsioak egiteko eta bestetik diru-laguntzen eta nekazari gazteek enpresak sortzeko diru-laguntzen oinarri arautzaileak ezartzen dira.\n• M06.1 Nekazari gazteek enpresak sortzeko laguntza\n• M04.1 Nekazaritza-ustiategietan inbertsioak egiteko laguntza\nM06.1 eta M04.1 neurrietan aurreikusitako nekazaritza-ustiategien titular diren pertsona fisikoak eta juridikoak\nNazioarteko Partuzergoak sustatzeko programa 2019\nEnpresa txiki eta ertainen nazioartekotzea enpresa arteko lankidetza-ekintzak eginez sustatzea. Lankidetza eta nazioartekotzearen arloetako eragile espezializatuek egin behar dituzten ekintza horiek.\nNortasun juridiko propioa duten irabazteko asmorik gabeko erakundeak, sektorial nahiz lurraldekoak.\nNAZIOARTEKOTZEARI BURUZKO PROGRAMA 2019\nBizkaiko enpresa txiki eta ertainek nazioartek merkatuetan duten sarbidea eta presentzia handitzea.\n3-100 langile bitartean dituzten Bizkaiko enpresak, ekoizpen sektorekoak edo zerbitzuetakoak\nBerrikuntzari, Nazioartekotzeari eta Inbertsioari Laguntza Integrala emateko 2019ko 3i Programa\nBerrikuntzan, nazioartekotzean eta inbertsioan eragina jartzen duten ekintza integralen bidez enpresen lehiakortasuna handitzea.\nDiruz lagun daitekeen egitatea:\nErakundearen edozein eremutan berrikuntza teknologikoko zein ez-teknologikoko proiektuen bidez erakunde eskatzailearen lehiatzeko gaitasuna hobetzera bideratutako jarduketa argi eta garbi estrategikoak, hari loturiko inbertsioak eta erakundearen negozio-ereduarekin koherenteak diren eta eragin handia duten nazioartekotzerako jarduketak.\nJarduketa horrek proposatutako hiru arloetatik (berrikuntza, inbertsioa eta nazioartekotzea) gutxienez bi betetzen dituen proiektu integral bat izan behar du eta enpresak Bizkaian duen zentro batean oinarrituta garatu behar da.\nJarduiera nagusia industria, eraikuntza, garraioak, industriari lotutako zerbitzuak edo handizkako merkataritzan sektoreen barruan dauden eta 10-249 arteko langile kopurua duten Bizkaiko enpresak\nElkarlanean 2019 Programa\nLehiakortasunerako eta lankidetzan sortutako berrikuntzarako\nEnpresen arteko berrikuntzarako lankidetza-prozesuak erraztea, bereziki partzuergoa eratzeko lehen faseetan.\nHalaber, bitarteko eragileek eta enpresa eragileek era honetako proiektuak dinamizatzeko egindako ekintzak indartu nahi dira.\nHonako hau joko da berrikuntzarako lankidetzatzat: bi edo hortik gorako enpresa independenteren arteko akordio bat, euren ezagutzak, gaitasunak, baliabideak eta arriskuak konpartituz, negozio-aukera bat identifikatuta duten proiektu berritzaile bat garatzeko, hain zuzen ere.\nBizkaiko enpresak, beraien jarduera nagusia Industria, Eraikuntza, Industriari lotutako zerbitzuak, Turismoa eta Handizkako merkataritza sektoreen barruan badaude eta 5 eta 100 pertsona arteko langile kopurua badute . Ezaugarri horiek betetzen ez dituzten beste enpresa batzuek ere har dezakete parte lankidetzako proiektuan, baldin eta haiek egindako gastuak gastu osoaren % 20 gainditzen ez badu.\nPartzuergoen barruan, era honetako proiektuak dinamizatzen laguntzen duten bitarteko beste erakunde batzuek ere har dezakete parte.\nHAZITEK 2019 Programa\nEnpresa I+G bultzatzeko programa\nIkerkuntza industrialeko edo garapen esperimentaleko proiektuak burutzen laguntzeko laguntza-programak garautzea. Proiektu horiek izaera lehiakorra nahiz estrategikoa izan dezakete, eta EAEko enpresa-sektorean eta Zientzia, Teknologia eta Berrikuntzarako Euskadi 2020 Planean jasotako espezializazio-esparruetan gauzatzekoak dira..\n3. Oinarri zientifiko edo teknologikoko enpresa berrien abiarazte-proiektuen kasuan (agindu honen 6. artikuluan definitutakoak), onuradunak izango dira Zientzia, Teknologia eta Berrikuntzako Euskal Sareko agenteak ere, akreditatu egiten baititu 109/2015 Dekretuak, ekainaren 23koak, Zientzia, Teknologia eta Berrikuntzako Euskal Sarearen konposizioa arautu eta eguneratzekoak.\nNekazaritzako produktuen eta elikagaien kalitate-araubideetarako laguntzak 2019\nEAE-ko Landa Garapenerako 2015-2020 programaren barne jasota dauden laguntza hauek deitzea 2017 ekitaldirako:\n1. Nekazariek kalitate-araubideetan lehen aldiz parte hartzeko laguntza:\nKalitate-programetan ekoizle gehiago sar dadin erraztea.\nKalitate-programetan sartzeak ustiategiei eragiten dizkien gainkostuak murriztea.\nBiodibertsitatea, nekazaritza-lurzorua, haren mendeko paisaiak eta ekosistemak zaintzeko eta leheneratzeko eragin handiagoa duten kalitate-programak erraztea.\n2. Kalitate-araubideek estalitako produktuei buruzko informazio- eta promozio-jardueretarako laguntzak:\nElikatean produktu horien sarrera areagotzea.\nKalitate-araubideetan ekoizle gehiagok parte har dezan erraztea.\nKultur ondarea eta orotariko nekazaritza-ekoizpena erraztea, baitanaturagunea babestea ere.\nHizpide diren produktuen ezaugarri edo abantaila zehatzak nabarmentzea.\n- EAE-n erregistratutako ustiategien titularrak.\n- Kontseilu arautzaileak\n- EAEko Nekazaritza eta Elikadura - Ekologikoaren Kontseilua\n- EAEko ekoizle-taldeak\n- Nekazaritzako eta elikagaien industria-elkarteak, diruz lagun daitekeen kalitate-araubideren baten partaide badira\n“Bizkaia Sortazilea” Programa 2019\nBizkaia Sortzailea Programaren barruan jasotako diru-laguntzen oinarri arautzaileak eta deialdeia onartzea. Laguntza horiek Bizkaia enpresa sortzaileak laguntzeko sortu dira:\n1- Lehendik dauden edo sortu berri diren Bizkaiko enpresa sortzaileek dituzten proiektu sortzaile berrien garapena bultzatzea, era horretara Bizkaian enpresa sortzaileen sektore indartsua finka dadin.\n2- Nazioarteko ikusgarritasuna duten enpresa-proiektu sortzaileak, sektore horretara talentua erakartzea ahalbidetuko dutenak, garatzea, Bizkaia lurralde eta hiri sortzaileen nazioarteko sareetan jartzeko.\n3- Enpresa sortzaileen hazkundea azeleratzea, jarduera ekonomikoa sortuta.\n4- Sorkuntza sektoreak sustatu eta finkatzeko interesagarriak diren proiektuen garapena sustatzea.\nPrograma honek 4 gastu-talde finantzatuko ditu:\n1. Taldean: Proiektua garatzeko gastuak\n2. Taldean: Enpresa sortzaile ebrriak sortzeko gastuak\n3. Taldean: Negozioa garatzeko pertsona baten kontratazioa\n4. Proiektuen azeleraziorako gastuak\n• Gutxienez lanadli osoko 2 lanpostu dituzten eta beraien jarduera nagusia honako alorretariko baten duten Bizkaiko enpresa sortzaileak: diseinu industriala, ikus-entzuezkoa, bideo-jokoak eta moda (lanaldi osoko lanpostu 1).\n• Irabazi asmorik gabeko enpresak, BiCD-n identifikaturiko industria sortzaileen sektoreetarikoren bateko enpresak edo/eta profesionalak biltzen dituztenak (1.eta 3.taldeko gastuetarako)\n• 4.taldeko gastuetarako:\nAlta data 2015/01/01 ren ostekoa duten enpresak gutxienez 4 lanpostu dituztenak.\nAlta data 2015/01/01-ren aurrekoa dutenak gutxienez 10 lanpostu izatea.\nEnpresa berritzaileak sortzeko programa 2019\nLEHENENGO DEIALDIA 2019/03/04 - 2019/03/07\nBIGARREN DEIALDIA 2019/06/17 - 2019/09/13\nBizkaiko enpresa berritzaileen sorkuntza sustatzea eta finkatzea.\n1. Arloa: Enpresa berria sortzeko proiektuaren edo, barne-ekintzailetzako proiektuetan, negozio-unitate berriaren garapena eta definizioa.\n2. Arloa: Enpresa berritzaile berriak sortzea.\n· Enpresa berritzaile berrien sustatzaile diren Bizkaiko Bizkaiko pertsona fisikoak.\n· Bizkaiko Enpresa berritzaile berriak.\n· Bizkaian lehendik diren enpresak gutxienez 7 dituztenak, enpresa berriak sustatzen dituztenak.\n· Bizkaian lehendik, diren enpresak, gutxienez 7 lanpostu dituztenak eta negozio-unitate berriak sustatzen dituztenak.\nBizkaiko enpresa berritzaile berriak, gutxienez, lansaio oso baliokideko lanpostu 2 badituzte.\nLEHEN AUKERA PROGRAMA 2019\nGutxienez 6 hilabeteko praktiketako kontratua\n• EAEko enpresak\nLan-kontratuak egiten dituzten EAEko enpresak (haien forma juridikoa edozein dela ere), honako hauek izan ezik: administrazio publikoak eta erakunde autonomoak, zuzenbide pribatuko erakunde publikoak eta sektore publikoa osatzen duten gainerako erakundeak.\nArlo estrategikoetan elkarlaneko ikerketa sustatzeko laguntzak\nELKARTEK PROGRAMA 2019\nAgindu honen xedea honako laguntza-programa hau arautzea da: Zientzia, Teknologia eta Berrikuntzako Euskal Sarea osatzen duten ikerketa, garapen eta berrikuntzako erakundeek egindako Elkarlaneko Ikerketa sustatzeko laguntzak (Elkartek Programa), Zientzia, Teknologia eta Berrikuntzaren Euskadi 2020 Planaren espezializazio-arloetan jasota dagoen bezala.\nAholkularitza-enpresa homologatuak kontratatzeko laguntzak, emakume eta gizonen arteko berdintasunari buruzko diagnostikoak eta berdintasun-planak egiteko 2019\nDiru-laguntzak erakundeei beren lehen pausoetan laguntzea du xede, enpresaren barruan berdintasuna sustatuko duen kultura bat txertatzen laguntzeko beren lehen berdintasun-diagnostiko eta -planak diseinatzen hastean, plan eta programa horiek diseinatzean beharko dituzten baliabide materialez, ekonomikoz eta giza baliabidez hornituz.\n• Notasun juridiko propioa eta independentea duten enpresa eta erakunde pribatuak.\nEuskara informazio eta komunikazioaren teknologietan egon dadin ekoizkinak egiteko diru-laguntza\nDiru laguntza jaso dezakete euskarak informazio eta komunikazio teknologietan duen presentzia sustatzen laguntzen duten proiektuek.\n• A multzoa: zerbitzu anizkoitzeko euskarazko atari eta webgune berriak, web bidezko parte-hartze eta komunikaziorako edukiak egitea, eta komunitate birtualaksustatzea helburu duten egitasmoak, eta 2019a baino lehen sortutako atari edo webguneak eduki eta zerbitzuez elikatzea helburu dutenak.\n• B multzoa: Euskaraz dauden gailu mugikorretarako aplikazio, bideo-joko eta ordenagailuetan erabiltzeko ekoizkinak, baita, ordenagailuetan edo gailu mugikorretan erabiltzekoak ez izan arren, euskaraz eginiko softwarea behar duten bestelako ekoizkinak ere.\n• C multzoa: euskal kulturaren ondarearen gainean euskaraz dagoen informazioa digitalizatu eta zabaltzea. Euskarazko multimedia eduki berriak sortzea euskarri fisiko batean (CD, DVD, eta abar) argitaratzekoak baldin badira edota eduki hauen zabalkunderako soilik sortutako web bidez argitaratzen badira.\n• D multzoa: softwarea euskaraz sortzea edo eta euskarara lokalizatzea helburu duten proiektuak.\nBizkaiko Lurralde Historikoko merkataritza sozietateak, kooperatiba sozietateak, irabazi-asmorik gabeko pertsona juridikoak, enpresaburu indibidualak eta profesionalak.


Osasunerako eta aldarteagatik\nBadakigu emakume moderno batek ezin duela egin. Hau kosmetika da. Horiei esker, gorputza eguneroko erritu atsegina bihurtu zen, ongizate eta umorerako baliagarria.\nGaur egun, kosmetikako kalitatearen eta bateragarritasun ekologikoaren premia ugari daude. Osagaien naturaltasuna oso preziatua da, baliabideen ekonomia eta familiak familia osoa erabiltzeko aukera. Bainugelan tokia hartzeko eskubidea normalean gustukoena eta fidagarria den markako produktuak lortzen ditu. Marka horietako bat Amway da. Berriki konpainiaren produktuak erosteko askoz errazagoa da. Marka lineako dendan egin dezakezu konpainiaren webgunean erregistratze soil baten ondoren. Aldi berean, erosteko irtenbide berriak daude erosketak egiteko, promozioak, hobariak eta deskontuak baitira.\nZaintzeko produktuen sorta Amway ikusgarria da. Horietako batzuei buruz hitz egin.\nHigienerik zaharrena eta ezagunena xaboi da. Beti bukatzen da beti. Baina G & H Protect + kontzentratutako likido eskuz jositako kontu modernoak 450 aplikazio eta arreta berberak ditu! Ez ahaztu G & H Nourish + eskuz egindako krema, horrek berehala berotzen du, larruazala leuntzen du, lehortasunak babesten ditu eta bere usainan, haraneko liliua, eztia eta bainila entzuten ditut.\nLarruazalaren araztegia bigarren xanpa gel bat zen. Airezko aparra, hidratazio propietateak, freskagarri freskagarriko dutxa gelaren usain ederra ezagutzeko aukera G & H Refresh + egin ezazu gogokoena gorputz zaintzan. Hala eta guztiz ere, eskuineko arreta G & H Refresh + gorputz esnea bezalako produktu bat barne hartzen du, larruazal mota guztiak ematen dituena hainbeste behar duena - hidratazioa 24 orduz luza dadin. G & H produktu guztiek, Amway produktuak bezalako beste, azterketa dermatologikoak egin zituzten.\nZaintza garrantzi handia duen beste produktu bat hortzetako pasta da. Hortzetako pasta anitzekoa GLISTER konpainiaren salmentarik onena izan da aspaldidanik: plakak eraginkortasunez kentzen ditu, esmaltea indartzen du, zuriketa efektua du eta arnasa freskatzen du.\nBainugelan apaintzeko bainugela soilik zaintzeko produktuak bakarrik izaten jarraitzen duela dirudi. Eta horietako asko izango dira, ile-beharren ñabardura guztiak kontuan hartzen badituzu. SATINIQUE-ren lerroan ez da xanpua eta urteak hidratatzaileak xurgatzen eta ilea apaintzeko eta bolumena emateko. Ilearen olio zoragarria, argan, aguakatea, kukui, bitaminak eta olio preziatuak dituztenak, zainketa, babesa eta estetika da. Ilearen indarra, leuntasuna eta leuntasuna itzultzeko aukera, zatitutako muturretan ahaztuak "Night Care-Recovery for Hair" -ek ematen dio.\nEzin dut makillaje hau egin? Agian, baina ez beti. Gorputz zaintzeko behar dugun guztia, begi-bistakoa denez, amaigabea dirudi: desodoranteak, xanpuak, ahozko produktuak, kremak, lurrinak ... Baina ez dago ezer gehiegirik!\nZergatik kaltetzen dituzte hankak?\nKartilagoen pertzepzio aurikularra\nEzin ditut itzalean geratu?\nTomate gazta zopa\nNola izoztu baia gelatina egosi?\nEmakumeentzako Wear for Business 2013\nClassic style dresses 2014\nBuckwheat dieta - errezeta\nBrad Pitt-ek ez du ezkondu nahi, eta Angelina Joliek berarekin lotutako tatuaje guztiak gutxituko ditu\nHaurdunaldiko 30. astea - haurtxoari zer gertatzen zaion, eta nola ama sentitzen al da aldi honetan?\nIntsonina sandia batera - sintomak eta tratamendua\nLarruzko galtzak jantzi?\nAmagandiko edoskitzeko paracetamol\nJakak - Fashion Fall 2014\nPrunes lehorrak - onak eta txarrak\nLeo eta Libra - Maitasun harremanak, ezkontza eta adiskidetasunaren bateragarritasuna


naiz: cartas - Jaiak eta animaliak\nJaiak eta animaliak\nDagoeneko bete-betean gaude sartuta udan, eta, ondorioz, baita urtaro beroko jaietan ere. Horrek esan nahi du, garai honetan, animalia mota eta kopuru handi-handiak erabiltzen direla. Hau da, pertsonek erabiltzen dituzte animalia horiek, gizakiek gozatzeko. Arazoa zera da, animaliek ez dutela gozatzen, alderantziz, estresatu egiten dira, nekatu, sufritu, tratu txarrak hartzen dituzte, torturak jasan eta heriotza pairatu. Esan eta baieztatu dudan hauxe inork zalantzan jartzen baldin badu, gomendatzen diot ikus ditzan Askekintza kolektiboak egin dituen azken bideo eta dokumentalak. Animaliekiko sentiberatasun ñimiño bat duen edozein pertsonak, uste dut frogatu ahalko duela egia dela adierazi dudana.\nEgiten diren erabilerak asko eta oso ezberdinak dira, edo orain dela oso gutxi arte behintzat egin dira: entzierroak, zezenketak, bigantxak, burtziketak, izkingileak, sokamuturrak, antzara jokoak, ahate jokoak, idi demak, oilar borrokak, ahari talkak, asto lasterketak, zaldi desfileak (alardeak), pikadoreen zaldiak, txerrikumeekin (oilar, basurdekume) eta abarrekin jostaketak, eta bat eta beste. Animalia asko eta asko dira, dohainik, gure gutiziengatik!\nAnimalia horiek guztiek beren borondatearen aurka hartzen dute parte jardun horietan, ez nahita. Eta hilik jartzen diren animaliek ez dutela sufritzen diote dibertimendu horien aldekoek. Jakina, hil ondoren ez dute sufritzen, baina horretarako, lehenago norbaitek erail behar izan ditu. Zer eskubide dugu pertsonok animaliak hiltzeko, soil-soilik gizakiok gozatzeko? Bakar bat ere ez, gizarte demokratiko eta zibilizatu batean!\nPertsonok erabaki nahi dugu zein animalia babestu (katuak, txakurrak, etab.), zein jan (abelgorriak, ardiak, txerriak, oilaskoak, etab.), zein ez jan (sugeak, katuak, txakurrak, etab., gure gizarte honetan), zein hil gure gozamenerako, zeintzuk gaizki tratatu eta torturatu pertsonok entretenitzeko eta abar. Nonbait ahaztu nahi dugu gu gerok ere animaliak garela, eta beste animaliek ere, guk bezala gozatu, sufritu, maitatu eta abar egiten dutela. Iruditzen omen zaigu gure espeziea goren mailakoa eta hoberena dela, eta, horrexegatik, eskubidea dugula haiekin egiteko gogoak ematen diguna.\nBadakit, bai, animalien aldeko erabaki hauek ezin dituela hartu pertsona bakar batek, ez, baizik eta gizartearen gehiengoak. Eta, halaber, badakit aurrerapausoak egiten ari direla norabide egokian, baina, benetan harritzen nauena zera da, alegia, Euskal Herriko hainbeste pertsonak tratu txarrak eta torturak nozitu ondoren, eta gizartea pertsonekiko hain sentsibilizatuta egonda, zeinen sentiberatasun gutxi erakusten duten animaliekiko, esate baterako, Iruñeko peñek eta abar. Badakit, orobat, pertsonak eta gainerako animaliak ez garela berdin-berdinak, bai, baina ezta hain ezberdinak ere sufrimenduari dagokionez.\nEducación católica desconcertada\nLa brecha salarial de género es un problema político\nArantxa Vázquez y Eli Etxeberria\nSon injustos pero inútiles


360 graduko ebaluazio sistema baten diseinurantz | Aldizkaria\nIKASTOLA 237 > elkarrizketak > 360 graduko ebaluazio sistema baten diseinurantz\n360 graduko ebaluazio sistema baten diseinurantz\nHPIn dabiltzan ikastolak gelako praktikaren eragina neurtzeko eta praktika onak kolektibizatzeko jardunean hasi dira\nBi ikasturte dira ikastolak HPI Hobekuntza Pedagogiko Iraunkorra ezartzen hasi zirela.\nDuela bi ikasturte hasitako Hobekuntza Pedagogiko Iraunkorraren baitan, ikastolak gelako praktikaren ebaluazioan hasi dira, eragina neurtzeko eta praktika onak kolektibizatzeko xedearekin, neurketa egiteko iturri desberdinetara joz, autoebaluazioaren, koebaluazioaren, heteroebaluazioaren eta eraginaren ebaluazioaren bitartez. Hitz gutxitan, 360 graduko ebaluazioaren bitartez.\nBi ikasturte dira ikastolak HPI Hobekuntza Pedagogiko Iraunkorra ezartzen hasi zirela, Ikastolen Elkartearen eta Bartzelonako Escalae Institutuaren elkarlanaren bitartez. Egun, hogeita hiru ikastola ari dira HPIn. Aurtengo berrikuntza nagusia 360 graduko ebaluazioa da. Horretan hasi dira, baina hasi aurretik, Escalae Insitutuko ordezkari Federico Malpica berrikuntza pedagogikoaren ebaluazio sistema honetaz mintzatu zitzaien ikastoletako ordezkariei. IKASTOLA aldizkaria bertan izan zen, eta hurrengo lerroetan laburbiltzen ditugu Malpicak emandako azalpenak.\n“Ebaluatzeko kultura gutxi dago, eta gutxiago berrikuntzarena”, hasi zen hizketan Malpica. Haren arabera, praktika onetan jarri behar da fokua, baina praktika onak “modu kolektiboan lor daitekeen zerbait” izan behar dira, bestela, “anekdotak” izango dira. Horregatik, adituaren arabera, garrantzitsua da praktika horiek nola kolektibizatzen ditugun ebaluatzea.\n“Gogoeta egin eta neurtu egin behar dugu gelan egiten duguna. Funtzionatzen du? Emaitzak ematen ari da? Zer aldaketa ari gara ikusten ikasleen aprendizaian? Diseinatu dugun irteera profila garatzen laguntzen digu?”. Galdera horietatik abiatzea proposatzen du Malpicak.\nGogoeta egitea da gakoa, hobekuntza bat egitea, berrikusi eta ebaluatzea, azaldu zuenez: “Ebaluazioak, berrikuntzan, garapenerako balio behar du. Nola egingo dugu ebaluaketa garapenerako izan dadin? Beti iturri berdinetara jotzea ez da egokia. Ikasleei bakarrik galdetzea ez da egokia, ikuspegi bat bakarrik dugulako. Iturri desberdinak behar ditugu, informazio iturri desberdinak; horri deitzen diogu 360 ebaluazioa. Ebaluazio horizontala, bertikala, eta eraginaren ebaluazioa, behetik gorakoa, egitea”.\nHauek lirateke, 360 graduko ebaluazioak biltzen dituen ebaluazioak:\nAUTOEBALUAZIOA: “Norbera bere indarguneen eta ahulguneen jakitun izan behar da. Nire beharren kontziente ez banaiz, ez dut nire jarduna aldatuko. Profesional bakoitzak bere burua ebaluatzen jakin behar du, profesional gogoetatsua izateko. Autoebaluazioak funtzionatzen badu, orduan hasiko gara besteek ematen dizkiguten iritziak onartzen eta praktikan jartzen, eta besteei iritziak ematen”.\nKOEBALUAZIOA: Berdinen arteko behaketa. “Elkar behatzea, neu eta bestea hobetzeko, denok hobetzeko aukera izan dezagun, hobekuntzan laguntzeko. Garrantzitsua da profesionalek ikasten dugulako kolaboratuz, elkarrengandik eta elkarrekin ikasiz. Arazo mota gehiagori erantzun eta konpondu ahal izatea da konpetentea izatea. Nola? Praktika desberdin gehiago ikusiz eta ikasiz, ezagutuz. Beste praktika batzuk eta beste testuinguru batzuk ikusten laguntzen digu koebaluazioak, eta lankideen arteko elkarrizketak eta elkarlana sustatzen ditu. Beste profesional batzuek egiten dutena egiten hasi eta ikasi behar dugu irakasleek. Gela itxien kultura hautsi behar da. Gelak espazio publiko gisa ulertu behar ditugu eta edonork sartu beharko luke”.\nHETEROEBALUAZIOA: “Zuzendaritza taldeak ere ebaluatu behar du, gelak behatuz. Bere betebeharra da gelako esku-hartzeak eta jarduna irteera profilari begira daudela ziurtatzea. Argi eduki behar dugun gauza bat da hau: ikastetxearen gurasoekiko eta ikasleekiko erantzukizuna hasten den puntuan amaitzen da katedra askatasuna. Kanpoko behatzaile bat ere egon daiteke behaketa lanetan. Batzuetan kanpoko batek beste ikusmira bat eduki dezake”.\nERAGINAREN EBALUAZIOA: “Ikasleei galdetu egin behar zaie, behetik gorako ebaluazioa da. Prozesuaz galdetu behar zaie: nola sentitzen diren, aldaketarik nabari duten, giro hobea antzeman duten gelan… Beste modu bat ere badago, zuzenean, aprendizaiaren emaitzak hobetzen ari diren behatuz, ikasleen ebaluazio emaitzak ikusiz (kalifikaziora mugatu gabe). Azken honetan, ordea, kontuz, emaitzak ez daukatelako zertan zerikusirik izan prozesuarekin”.\nHau dena nola eraman daiteke aurrera ikastetxe batean? Erabat sofistikatua izan daiteke diseinatzen dena, baina Malpicak gutxinaka joatea aholkatzen du: “Erraminta gutxi batzuk nahikoa dira, oso errazak baina eraginkorrak eta indartsuak”.\nEscalae Institutuko kideak egitura batzuk martxan jartzea proposatzen du:\n-Klaustroko akordio metodologikoak: “Lanerako jarraibide komunak eduki behar dira”.\n-Praktika gogoetatsurako saio sistematikoak ezarri behar dira. “Elkarrekin hitz egiteko une eta guneak ezarri behar dira”.\n-Berdinen arteko behaketarako bisita periodikoak egin behar dira geletan.\n-Eraginaren ebaluazioa neurtu behar da.\nHori dena aurrera eramateko erremintak ere proposatu zituen Malpicak.\nAutoebaluaziorako erreminten artean, irakaskuntza-jardunaren hobekuntzarako plan pertsonal bat egitea funtsezkoa dela aipatu zuen. “Zer planteatzen dudan, nola egin behar dudan, eta nola ebaluatuko dudan neure burua ikasturte osoan zehar. Garrantzitsua da irakasleak plan hau bere arduradunari helaraztea. Pertsonala da, baina komunikatu egin behar da. Nik ohitura bat hasi nahi badut, baina inori ez badiot esaten, konpromisoa ahulagoa da. Beste bati esanda, eta areago, neure arduradunari, konpromiso handiagoa eskatzen du. Arduradunak, berriz, plan horren arabera jarraipena egiteko konpromisoa hartuko du”.\nBeste bi erreminta ere proposatzen ditu: gelan egiten denaren erregistroa edo egunkari gogoetatsu bat egitea, eta irakasuntza-ebidentzien portofolio bat egitea.\nKoebaluaziorako erreminta edo estrategien artean, hezkuntza ‘saio klinikoak’ egiteari eman zion garrantzia Malpicak: “Prestatu egin behar da, medikuen artean egiten den bezala. Praktikan bertan oinarritutako emaitzak aztertzea da, gelan gertatzen den horretan oinarrituta aurrera egiteko aukera izan dezagun. Gure analisi unitatea talde bat da, gela bateko ikasleak. Praktika komuna dugunez, horri buruz hitz egin behar da, lanerako jarraibide komunei buruz. Jarraibide komunak direnez, gogoeta interesgarria da. Niri interesatzen zait zuk jarraibide hori nola ezartzen duzun, eta, ondorioz, zuri ere bai nola aplikatzen dudan nik jarraibide hori”. Horrek koordinazio on bat eskatzen du. “Lan honen zati bat hau nola organizatu eta nola dinamizatu daitekeen pentsatzea da. Eta gero erabaki zenbatean behin egin behar dugun praktikaren gaineko gogoeta hau eta egutegian ezarri. Eta ziurtatu behar dugu irakasle guztiek urtean zehar praktika gogoetatsuak edukitzeko aukera, eta desberdinen artean baldin bada askoz hobeto, irizpide gehiago izango direlako”.\nKoebaluazioaren barruan, berdinen arteko behaketa ere funtsezkotzat du Malpicak. “Marko bat dugu; lanerako jarraibide komuna. Behaketa hau ez da ebaluatiboa, helburu nagusia da gelan sartzen dena ikastera sartzen dela eta ez ebaluatzera. Praktikak ez dauka perfektua izan beharrik, komuna baizik. Jardunbidean dagoena bakarrik ebaluatu behar du, gainontzekoa ez; hori da jokoaren araua. Biek ikasten dute, batek bere feedbacka eman diolako, eta besteak bere erakusteko modua erakutsi diolako”.\nHetero ebaluaziorako erreminten artean, berriz, bisita pedagogikoak (barneko zein kanpokoak, zuzendaritzak edo bideratzaileek eginikoak) eta ikasleen asebetetze inkestak aipatu zituen Malpicak.\nLaburbilduz, funtsezko urratsak egin behar dira: talde ezberdinak elkarlanean jartzea, berdinen arteko behaketak antolatzea, praktika gogoetatsua aurrera eramateko foroak sortzea, adostutako jardunbideei begirako prestakuntza planak osatzea eta dena sistematizatzeko antolaketa egitea… Honek guzti honek eskola antolamenduan eta denboraren kudeaketan eragina daukala aintzat hartuz.\nHPIren HIRUGARREN IKASTURTEA\nDuela bi ikasturte hasi ziren ikastolak HPI Hobekuntza Pedagogiko Iraunkorrean. Guztira hogeita hiru ikastola daude HPIren barruan, batzuk hirugarren ikasturtean, eta beste batzuk lehen eta bigarrengoan. Ikastolen Elkarteak jarri zuen abian ekimena, Bartzelonako Escalae Institutuarekin elkarlanean, eta Ikastolen Elkarteko adituak ari dira ikastoletan bideratzaile lanetan, tartean behin Federico Malpicaren aholkularitzarekin.\nLehenbiziko ikasturtean Ikaslearen Irteera Profiletik abiatu ziren, eta helburu horretarako diseinatutako eredu pedagogikoa aztertu zuten baita hezkuntza praktikaren analisia egin ere, eta hurrengo ikasturtean eragin nahi ziren lau eremu aukeratu eta egin beharreko esku-hartzea diseinatu eta jardunbideak onartu zituzten.\nBigarren ikasturtean, aurrekoan diseinatutako jardunbideak praktikara eramateaz gainera, beste lau eremu hautatu ziren hurrengo ikasturterako. Ikasturte horretarako planifikatutako jardunbide horiek gelaratzeaz gainera, beste lau eremu horietan egin beharreko esku-hartzea diseinatu eta jardunbidea onartu zituzten.\nHirugarren honetan, berrikuntza 360 graduko ebaluazioa izan da, baina aurreko jarduerak albo batera utzi gabe, eta beste eragin eremu batzuk aukeratuko dituzte hurrengo ikasturterako. Laugarren ikasturtean amaituko da prozesua, baina hobekuntza iraunkorra izan dadin, hurrengo ikasturteetan ere egingo diren urrats guztiak aztertzea eta horren arabera jardunbideak egokitzen/diseinatzen joatea da helburua.


Berbalagunek euskaraz online aritzeko aukera eskaintzen du Aiaraldean | HAUXE DA AMURRIO\nBerbalagunek euskaraz online aritzeko aukera eskaintzen du Aiaraldean\nBerbalagun programan doako online zerbitzua eskaintzen hasi dira doan, etxetik irten gabe euskaraz aritu ahal izateko. Berbalagun egitasmoak euskararen ahozko erabilera sustatzea du helburu, eta bertan parte hartzeko euskaraz ahoz komunikatzeko gaitasuna izatea ezinbestekoa da. Oso era praktikoan luzatzen da euskararen erabilera ardatza izanik.\nAiaraldeko Berbalagun taldeetan Covid-19ari aurre egiteko segurtasun neurri guztiak betetzen dira: espazio seguruetan eta talde txikietan egiten da, birusa zabaldu gabe euskarazko mintzamena landu ahal izateko. Programa honen antolatzaileek era guztietako formulak aktibatu dituzte egungo osasun krisi egoerara egokitzeko.\nEkimen honetan, dohainik hartzen dute parte mintzakideek. Aurretik izena eman behar da eta, Amurrion, hainbat modutan egin daiteke hori: Udaletxean bertan edo AEK-ko euskaltegian, aiaraldea@aek.eus helbidera mezu bat bidalita, 607673744 telefonora deituta eta http://emanizena.praktikatu.eus estekan sartuta.\nMintzapraktika egiteko taldeak txikiak izaten dira; horiek osatzeko, kontuan hartzen ditugu parte-hartzaileen disponibilitatea eta euskara maila. Parte-hartzea dohainik da, eta hamaika abantaila eskura daitezke: emanaldietarako txartelak, opariak eta deskontuak harpidetzetan…\nEuskaraz hitz egin nahi duten pertsonak elkartzen dituen programari deitzen diogu Berbalagun. Honen barruan euskaraz hitz egiteko ohitura dutenek zein ikasten ari direnek, gazteek zein nagusiek hartu ahal dute parte. Dinamizatzaile baten laguntza ere izango dute.\nMaiatzaren 26an “Mendi bizikleta ibilbide onenak” liburuari buruzko hitzaldia egingo da Berbalagun programaren barruan\nIkasturte berriarekin batera, martxan da berriro ere Aiaraldeko berbalagun programa


Bizikletan GPSa erabiltzen ikasteko ikastaroa amaitu da – Kalapie\nHiru astetan zehar, ia 30 pertsonek hartu dugu parte bizikletan GPSa erabiltzen ikasteko Kalapiek bere egoitzan antolatu duen ikastaroan. Parte-hartzea esanguratsua izan da (%95 ingurukoa) eta, ikastaro teoriko-praktikoa izan denez, ikasleek aktiboki parte hartu dugu, era guztietako jarduerak eginez. Ikastaroan, mugikorrean instalatzen diren hainbat GPS aplikazio erabiltzen ikasi dugu: bereziki Wikiloc, baina Strava eta Google Maps ere gainetik aztertu ditugu.\nSaio bakoitzean ibilbide txiki bat egin dugu gure GPSa erabilita, eta martxoaren 11n, igandean, hainbat ikaslek Kalapiek antolatutako Donostiari buelta bizikletaz ekimenean parte hartu genuen. 25 kilometroko martxa dibertigarri eta aldarrikatzaile hartan, ikasitakoa erabili ahal izan genuen: ibilbidea grabatu genuen eta puntu interesgarrietan edo aldarrikapenak egiteko tokietan waypoints-ak markatu genituen.\nHalaber, Kalapieko monitoreek irteera ibilbidean arnasten ari ginen airearen kalitatea neurtzeko aprobetxatu zuten. Egun hartan, airearen kalitatea oso ona zen, baina hori ez da beti horrela gertatzen.\nIkusi egindako ibilbidearen Wikiloc esteka eta arnastu genuen airearen kalitatea adierazten duten irudiak.\nApirilean, Kalapiek ikastaroa berriz ere egingo du Errenteriako Urdaburu Mendizale Elkartean.\nBizikletaz Donostiari buelta ematean egindako ibilbidea\nDonostiari bueltan ematean arnastu genuen airearen kalitatearen gaineko irudiak.\nBerdeak airearen kalitatea ona dela esan nahi du. Eskuineko grafikoak m3-ko 3 mikrogramotik beherako PM 2,5 partikulen maila adierazten du.


Zallako Eguberrietako Erakusleiho Lehiaketaren izena-emate epea zabalduta // Abierto el plazo de inscripción para el Concurso de Escaparates de Navidad de Zalla (Euskera) - Zallainfo\nHome / Ayuntamiento / Bizkaia / comercio / Concurso de Escaparates de Navidad / Eguberrietako Erakusleiho lehiaketa / Encartaciones / Enkarterri / merkataritza / Udaletxe / Zalla / Zallainfo / Zallako Eguberrietako Erakusleiho Lehiaketaren izena-emate epea zabalduta // Abierto el plazo de inscripción para el Concurso de Escaparates de Navidad de Zalla (Euskera)\nZallako Eguberrietako Erakusleiho Lehiaketaren izena-emate epea zabalduta // Abierto el plazo de inscripción para el Concurso de Escaparates de Navidad de Zalla (Euskera)\n11/29/2017 Ayuntamiento, Bizkaia, comercio, Concurso de Escaparates de Navidad, Eguberrietako Erakusleiho lehiaketa, Encartaciones, Enkarterri, merkataritza, Udaletxe, Zalla, Zallainfo\n[Zallako Udalak 2017ko Eguberrietan antolatuko du EGUBERRIETAKO ERAKUSLEIHO LEHIAKETA.\n1. Helburua: Epaimahaiaren iritziz ondoen apainduta dauden hiru erakusleihoei emango zaie saria. Barruko dekoraziorik onena duen ostalaritza establezimendua ere sarituko da.\n2. Nori zuzenduta: Epe barruan inskribatzen diren Zallako udalerriko merkatari eta ostalaritza establezimendu guztiak.\n3. Inskripzioak: Izenemateak azaroaren 27tik abenduaren 15era 14:00etan bitartean biak barne, egin behar dira Merkataritza Sailan (Zallalan – Longar 1) edota HAZen (Udaletxea/Arangune). Horreterako, behean atxikita dagoen partehartze-kupoia entregatu behar da.]\n4. Erakusteko aldia: Parte hartzen duten erakusleihoek ikusgai egon behar dute abenduaren 15etik aurrera.\n5. Balorazioa: Apainketa proiektu bakoitza originala izateaz gain, honako irizpide hauei jarraituz egin behar da:\n- Produktua merkaturatzeko egokitasuna eta bere aurkezpena.\n- Irudi komertziala.\n- Eguberrietako gaia.\n6. Epaimahaia: Epaimahaikideak honako hauek izango dira: Udaleko persona bat, merkatari teknikaria eta diseinuan edo arte ederretan aditua den beste persona bat.\n7. Epaimahaiaren epaia: Epaimahaiaren epaia eta sari banaketa abenduaren 22an izango da, ostirala, 20:30ean, Zalla Zine-Antzokiko sarreran.\n8. Sariak: Zallako Eguberrietako Erakusleiho Lehiaketak honako sari hauek banatuko ditu:\nLehenengo Saria: 300 euro.\nBigarren Saria: 180 euro.\nHirugarren Saria: 90 euro.\nOstalari dekoraziorik onena: 250 euro.\n*Sariak hutsik gelditu ahal dira. Sariak saltoki irabazleen ordezkariren batek jaso beharko ditu emateko ekitaldian. Aurkeztu ezean, puntu gehien lortu dituzten hurrengo komertzioentzat izango da saria.\n9. Argazki uztea: Irabazleek sarituriko erakusleihoetako argazki bat emango diote Zallako Udalari.\n10. Onartzea: Zallako Eguberrietako Erakusleiho Lehiaketan parte hartzeak berarekin dakar oinarri guztiak onartzea.\n+ Info: hemen.


Komunitateko obrak | Debagoieneko Mankomunitatea\nHigiezinaren elementu amankomunen gain egiten diren obrak dira komunitateko obrak.\nZer laguntza izan dezaket?\nEgitura, eraikuntza, bizigarritasun-baldintzak eta irisgarritasun obrak\nBanakako Jarduketetan: aurrekontuaren %5 (gehienez 2.000€-raino)*\nJarduketa Integratuetan: aurrekontuaren %10 (gehienez 3.000€-raino)*\n*Jarduketa integratuak dira Birgaitze Integratuko Eremuren batean edo Egoitza Eremu Narriatuetan garatutakoak. Beste guztiak Banakako Jarduketak izango dira. (Informazio gehiago)\nErakinaren inguratzaile termikoaren hobekuntza lanak\nErreferentziako eraikinak dituen energia-galeren aldean, jarduketak % 0 eta % 50 bitarteko hobekuntza lortzen badu: aurrekontuaren %30 (AB) (gehienezko muga 30.000 €)\nErreferentziako eraikinak dituen energia-galeren aldean, jarduketak % 50 gorako hobekuntza lortzen badu: aurrekontuaren %50 (AB) (gehienezko muga 45.000 €)\nEtxebizitzen jabeek eta komunitateko obrek eragiten dien lokalen jabeek, komunitateko diru-laguntzez gain, diru-laguntza partikularrak ere eskatu al izango dituzte dagokien obren zatiari aurre egiteko.\nEskaera orria + Suradesa eskaera orria\nObrak egiteko udal baimena / eskaera\nObren aurrekontua, partiden arabera banakatuta, partida bakoitzaren neurketa eta prezio unitarioa adierazita, edo teknikariaren proiektua, Ordezkaritzak hala eskatzen badu (egingo den obra-motaren arabera).\nProiektua egin duen teknikariaren ordain-saria (hala badagokio).\nJabekideen komunitatearen akta, egingo diren obrak onartzen dituena.\nBirgaitu beharreko eraikineko aldearen argazkia.\nEraikineko jabekideen komunitateak duen IFZren fotokopia.\nEraikineko jabekideen komunitateak duen kontu-zenbakia ziurtatzeko banku-agiria\nDagokion laguntza eskatu baino lehen, egin beharko zaie EIT eraikinei haien titularrek Euskal Autonomia Erkidegoko Administrazio Publikoko diru-laguntza publikoak eskuratu nahi badituzte, kontserbazioa, guztien irisgarritasuna edo eraginkortasun energetikoa xede dituzten obrak egiteko, eraikina zaharra ala berria izan. Eraikina kokatuta dagoen udalerriko udalaren sarrera-erregistroko zigilua eduki behar du EIT txostenak. EITa paperean eta XML artxiboan, eta PDF formatuan CD euskarrian, aurkeztu beharko da eta eraikina dagoen udaleko Erregistroko sarrerako zigilua izan behar du.\nEITn, 1., 2. eta 3. mailetako esku-hartzeetan antzemandako hutsuneak konpondu izanaren ziurtagiria, teknikari gaitu batek sinatua, (hala badagokio).\nEskari honekin batera laguntza eskatzen duten auzokide bakoitzeko eranskina aurkeztu beharko da.\nObrak bukatzen direnean:\nUdal-lizentzia (aurrez aurkeztu ez bada).\nEgindako obraren argazkiak koloretan eta paperean.\nSinatu eta zigilatutako faktura/k, udal tasak eta teknikoen ordainsariak barne (Faktur(et)an igorlearen eta obraren titularraren datuez gain data, faktura zenbakia eta BEZaren zenbatekoa agertu beharko dute. Enpresa igorleak sinatuta eta zigilatuta aurkeztu beharko dira).\nGas-instalazioaren ziurtagiria, enpresa hornitzaileak zigilatua.\nBero-instalazioaren ziurtagiria, enpresa hornitzaileak zigilatua.\nBehe-tentsioko instalazio elektrikoaren ziurtagiria (CIBT.1).\nIgogailua abian jartzeko dokumentazioa, Industria Sailak zigilatua.\nTeknikari eskudun batek prestatutako obra-bukaerako ziurtagiria eta obra zuzendaritzaren likidazioa, dagokion profesionalen elkargoak bisatua, obra motak horrela eskatu baldin badu.\nEITn, 1., 2. eta 3. mailetako esku-hartzeetan antzemandako hutsuneak konpondu izanaren ziurtagiria, teknikari gaitu batek sinatua.


1942. eta 1944. urteen artean, Aliatuak Danimarkan lehorreratuko zirela aurreikusiz, armada naziak "Horma atlantikoa" deitu izan zena altxatu zuen, hau da, Danimarkako mendebaldeko kostaldea pertsonen kontrako minaz bete zuen.\n1929ko gerra-presoei eman beharreko tratuari buruz Genevako Hitzarmenean planteatutako printzipioaren arabera, presoak, une oro, gizatasunez tratatu behar dira. Bereziki, 52. artikuluan honako hau zehazten da: "Baldin eta norberak bere borondatez egitea erabakitzen ez badu, presoak ezingo dituzte lan osasungaitzak edo arriskutsuak egitera behartu". Gainera, "minen edo antzeko beste makina batzuen bilketa lan arriskutsua dela" zehazten da.\nBigarren Mundu Gerra amaitu ondoren, Danimarkak, armada britainiarrak babestuta, 2.600 gazte aleman inguru –gehienak nerabeak– erreklutatu zituen eta, 1945eko maiatzaren eta urriaren artean, Danimarkako hondartzetan minak kentzera behartu zituen. Sei hilabete horietan erreklutatutakoen erdia baino gehiago hil egin ziren 1.402.000 mina kendu zituzten bitartean.\nUrteek aurrera egin ahala, gure historiako gatazka odoltsuenei buruzko ikuspegi diferentea hartzen dugu eta, "irabazleak edo galtzaileak" zein izan ziren alde batera utzita, ñabardurak jasotzen, enpatizatzen eta, edozein gerratan, edozein bandotan, herritar ahulenek kalte handienak jasan dituztela konturatzen hasten gara.


Film luzeen garapenerako aholkularitza saioak, DonostianEuskal pantailaren gunea\nFilm luzeen garapenerako aholkularitza saioak antolatu dituzte Europa Creativak eta Zineuskadik\nNazioarteko bokazioa duten eta garapen bidean dauden proiektuentzako aholkularitza saioak egingo dituzte irailaren 5etik 7ra Donostian, Europa Creativa Desk Media eta Zineuskadi elkartearen ekimenez. Deialdian parte hartu nahi duten ekoizpen etxe eta sortzaileek ekainaren 20ra arteko epea duten dokumentazioa aurkezteko.\nProiektuak nazioartekotzen, bazkideak bilatzen eta nazioarteko finanatzaketa osatzen laguntzeko saio pertsonalizatuak izango dira, eta orotara sei egitasmok izango dute profesionalen feedback hori jasotzeko aukera. Saioak Tabakaleran egingo dituzte, Zineuskadiren egoitzan, irailaren 5etik 7ra.\nInteresa duten egitasmoek proiektuaren sinposia, aurrekontua, finantziazio plana, finantziazio egoera, talde teknikoaren eta artistikoaren proposamena, ekoizlearen oharrak eta enpresaren zein ekoizlearen curriculumak bidali beharko dituzte ekainaren 20a baino lehen info@europacreativaeuskadi.eu helbidera. Informazio gehiago behar izanez gero, Zineuskadiren zein Europa Creativa Desk Mediaren atarietara jo dezakezue.\nBederatzi euskal ekoizpen etxek jasoko dute Edgard Tenembaumen laguntza\nDeialdiak Erakundeak Industria\nAholkularitza saioak Europa Creativa Desk Media Zineuskadi


NORAEZEAN – AURKITU EZAZU ZURE HELMUGA!\nHEGO ATLANTIKOKO KOSTALDEA\nNEW JERSEYKO IPARRALDEKO HIRIETATIK KOSTALDERAINO\nIKASBIDAIAK Kostaldekoak MALTAMALLORCACANCÚNSALOU\tBidaia Kulturala ERROMAPRAGAEGIPTO\tUSA HEGO ATLANTIKOKO KOSTALDEAGUAM IRLANEW JERSEYKO IPARRALDEKO HIRIETATIK KOSTALDERAINO MAPAMUNDIHarremanetarako\nAURKITU EZAZU ZURE HELMUGA!\nLian marzo 29, 2022\t marzo 29, 2022\nNew Jerseyko bidaia lasai honek esperientzia asko eskaintzen ditu New York hiritik haratago. Urteko edozein unetan, sartu abentura batean Newark, Jersey City, Hoboken, Asbury Park, …\nRead more"NEW JERSEYKO IPARRALDEKO HIRIETATIK KOSTALDERAINO"\nEdertasun naturalez eta xarma kulturalez gainezka dagoen uhartea. «Estatu Batuen eguna hasten den tokia» izenez ezagutzen da Guam uhartea, eta, hitzez hitz, herrialdeko egunsentiak hasten …\nRead more"GUAM IRLA"\nSouthern Atlantic Coast Drive (Hego Atlantikoko Kostaldeko Bidea) 1800 kilometroko ibilbidea da, Virginia Beachen (Virginia) hasi eta Cayo Hueson (Florida) amaitzen dena, Estatu Batuetako hegoaldereneko …\nRead more"HEGO ATLANTIKOKO KOSTALDEA"\nIkasbidaiak KostaldekoakDejar un comentario\nNaia Rojo Ikazuriagagoitia enero 27, 2022\t febrero 10, 2022\nSalou Costa Doradan dago, eta Espainiako hiri turistiko ezagunenetako bat da, 11 kilometroko hondartzarekin, Salou eta Cambrils artean. 50 taberna eta diskoteka baino gehiago ditu …\nBidaia KulturalaDejar un comentario\nLian enero 27, 2022\t febrero 10, 2022\nEgiptok ez zuen asko behar helmuga turistiko nagusietako bat izateko (Uneskok gizartearen ondare bezala izendatuta). Bere historia, lur, monumentu hiistoriko eta kultur ondare eskergak bere …\nKostaldekoakDejar un comentario\nLian enero 27, 2022\t enero 27, 2022\nMunduko hondartzarik onenez gain, Cancuneko ur zirraragarriak eta entretenigarriak hainbat ekintza egiteko eskaintzen ditu, hala nola: urpekaritza, esnorquel, kayak, ibilaldiak katamaranean edo txalupa azkarrean, flyboard, …\nLian enero 21, 2022\t enero 27, 2022\nPrest zaude Europa hiri interesgarrienetako bat ezagutzeko? Praga benetan hiri zirraragarria da, kulturaz eta historiaz betea. Ziur gaude Pragara bidaiatzea oso aukera paregabea dela.\nLian enero 21, 2022\t marzo 29, 2022\nTurkesa koloreko ur kristalezko kalez gozatzea, belaontziez gozatzea, kobazulo ezkutuetan barneratzea, zerumugari desafio egiten dioten itsasargiak ikustea eta ilunabar ahaztezinak bizitzea. Horrelakoa da Balear Uharteetako …\nLian noviembre 22, 2021\t febrero 14, 2022\nErromak historia luze eta interesgarria du atzean, eta Erroma mundu osoko bisitariak erakartzen dituen hiria da, antzinaroko monumentu eta aztarna arkeologiko ikusgarriei esker. Hainbat arrazoi …\nIkasbidaiakDejar un comentario\nNaia Rojo Ikazuriagagoitia noviembre 22, 2021\t noviembre 22, 2021\nEzinezkoa da Maltaz ez maitemintzea. Eguzkiak urte osoa distiratzen du, nahi zenituzkeen baino hondartza eder gehiago daude, gaueko bizitza dardartia eta kirolerako eta abenturarako hainbat …


-Elkarrizketa sozialak ez ditu lan baldintza eta soldata duinak bermatzeko helbururik. EAEn ezarritako elkarrizketa sozialaren helburua patronalaren politikei eta Eusko Jaurlaritzaren politika publikoei zilegitasuna ematea da. Langileentzako elkarrizketa marko hutsa da.\n-Proiektuak ez du Lan Harremanetarako eta Babes Sozialerako Euskal Markoa eraikitzeko helbururik, ez du bilatzen marko autonomo bat eraikitzea inolako kanpo injerentziarik gabe. Porrot egin duen Espainiako elkarrizketa sozialaren eredua inportatu dute, esparru propioa ez garatzeaz gain, Espainiako eredua ekartzen dute gurera.\n-Ez ditu gehiengo sindikalak errespetatzen. Gutxieneko sindikalarekin elkarrizketarako marko bat eraikitzea oinarrizko arau joko demokratikoak ez errespetatzea da. Politika mailan, pentsaezina litzateke gutxienekoak gehiengoa gailentzea; bada, hori da maila sindikalean ikusten ari garena.